Άρθρα & Θέματα της Αγίας Γραφής, Ανάλυση Βιβλικών Κειμένων της Παλαιάς & Καινής Διαθήκης - Αντίχριστος\nΣυγγραφή: Κεπενές Δημ. Ευάγγελος (17/04/2017)\n«Και μη φοβιζόμενοι εις ουδέν από των αντικειμένων, το οποίον εις αυτούς μεν είναι ένδειξις απωλείας, εις εσάς δε σωτηρίας, και τούτο από Θεού.» (Φιλιππησίους 1:28)\nΣτα μέσα του 1ου αιώνα μ.Χ. ο Ιωάννης, απόστολος προς τους περιτετμημένους (Γαλ. 2:9), έγραψε, στα τέκνα της επαγγελίας, ότι ζούσαν τις έσχατες ημέρες του Παλαιού κόσμου, του αιώνα του Μωσαϊκού Νόμου. Ο ερχομός της αποστασίας και ο καιρός της αποκάλυψης του ανθρώπου της αμαρτίας, του υιού της απώλειας, του αντικείμενου/του ενάντιου, εις πάντα λεγόμενο θεό ή σέβασμα, ήταν επικείμενα. Ο ερχομός του Αντίχριστου θα γινότανε κατ’ ενέργεια και δύναμη του Σατανά, με σημεία και τέρατα ψεύδους, (σπάνια, ασυνήθιστα), μεταξύ των απολλυμένων εκ των Εβραίων των χρόνων εκείνων, που δεν δέχτηκαν την αγάπη της αλήθειας για να σωθούν. Αυτό το γεγονός, ήταν σημείο, του τέλους/ολοκλήρωσης, της διακονίας του θανάτου (= του Νόμου) και των τύπων του (= του επίγειου Ναού της Ιερουσαλήμ με τις τελετουργίες του) και το σημείο της ελεύσεως του Σωτήρα Ιησού. (2 Θεσ. 2:1-4, 2 Κορ. 3:7-8)\n«Ιδού ούτος κείται εις πτώσιν και ανάστασιν πολλών εν τω Ισραήλ και εις σημείον αντιλεγόμενον.» (Λουκ. 2:34)\n«Επειδή δε αντέλεγον οι Ιουδαίοι, ηναγκάσθην να επικαλεσθώ τον Καίσαρα, ουχί ως έχων να κατηγορήσω κατά τι το έθνος μου.» (Πράξ. 28:19)\n«Προς δε τον Ισραήλ λέγει· Όλην την ημέραν εξέτεινα τας χείρας μου προς λαόν απειθούντα και αντιλέγοντα.» (Ρωμ. 10:21, Τίτ. 1:9)\n«Όταν λοιπόν έλθη ο κύριος του αμπελώνος (= ο λαός Ισραήλ), τι θέλει κάμει εις τους γεωργούς εκείνους;» (Ματθ. 21:40)\nΑποκρινόμενος ο Ιησούς στους Ιουδαίους μαθητές Του, όταν του ζήτησαν να απολύσει την Χαναναία είπε: «Ουκ απεστάλην ει μη εις τα πρόβατα τα απολωλότα οίκου Ισραήλ» αποκαλύπτοντας τους έτσι ότι αυτός ήταν ο «καλός ποιμένας», που ήρθε να συνάξει, τα πρόβατα τα διασκορπισμένα του οίκου Ισραήλ που ήταν κάτω από τον νόμο και αφού τους εξαγοράσε τους υιοθέτησε χαρίζοντας τους ζωή / αθανασία, σύμφωνα με τις γραφές. (Ματθ. 15:24, Ιωάν. 10:11-17, 11:52, Ιεζ. 34:6,12, Ησ. 40:10-11)\nΟ Ιησούς έδρασε στην Γαλιλαία όπου κατοικούσαν Ισραηλίτες (παλαιότερα έμεναν και Εθνικοί εξ ου και το Γαλιλαία των εθνών) και στην Ιουδαία, περιοχές της Παλαιστίνης, γνωστή ως «γη του Ισραήλ» ή «Αγία γη» ή «γη του Θεού». Η διδαχή και το κήρυγμα του Ιησού έως την ανάσταση του, απευθύνονταν στους υπόλογους Εβραίους, που ήταν οι παραλήπτες και γνώστες της Παλαιάς Διαθήκης.\n«Και θέλει κηρυχθή τούτο το ευαγγέλιον της βασιλείας εν όλη τη οικουμένη προς μαρτυρίαν εις πάντα τα έθνη, και τότε θέλει ελθεί το τέλος.» (Ματθ. 24:14)\nΣχετικά με την μακροθυμία του Θεού στους Ιουδαίους, έγραψε και ο Πέτρος στην δεύτερη προς αυτούς επιστολή, όντας απόστολος των περιτετμημένων, καθώς ήταν και ο Ιάκωβος και ο Ιωάννης (Γαλ. 2:7-9).\n«Ου βραδύνει Κύριος της επαγγελίας, ως τινες βραδύτητα ηγούνται, αλλά μακροθυμεί εις υμάς (τους Εβραίους ομοεθνείς του) μη βουλόμενος τινάς απολέσθαι αλλά πάντας εις μετάνοιαν χωρήσαι». (Β΄ Πέτρ. 3:9, Βλ. και Β΄Τιμ. 2:25-26)\n«Ου μη παρέλθη η γενεά αύτη έως εάν πάντα ταύτα γένηται.» (Ματθ. 24:34)\n(7) Η Παλαιά βασιλεία του Ισραήλ άλλαξε και έδωσε τη θέση της στη Νέα βασιλεία του σώματος του επουράνιου Ιησού. (Ματθ. 21:43, Εφ. 1:22-23, Ιωάν. 6:51)\n(8) «Όθεν εάν τις ήναι εν Χριστώ είναι νέον κτίσμα· τα αρχαία παρήλθον, ιδού, τα πάντα έγειναν νέα.» (Β΄ Κορ. 5:17)\nΙουδαίοι οι πρώτοι μαθητές του Χριστού\n«Όταν δε σας διώκωσιν εν τη πόλει ταύτη, φεύγετε εις την άλλην· διότι αληθώς σας λέγω, δεν θέλετε τελειώσει τας πόλεις του Ισραήλ, εωσού έλθη ο Υιός του ανθρώπου.» (Ματθ. 10:23)\nΟι πρώτοι λοιπόν μαθητές (η απαρχή), ήταν Ιουδαίοι και ο αρχικός γνήσιος Χριστιανισμός είχε υπόβαθρο και εκπόρευση τους Προφήτες του Ισραήλ και τον Νόμο του Μωυσή και ΟΧΙ την αρχαία ελληνική σκέψη με την οποία ντύθηκε από τους φιλόσοφους "πατέρες".\n«Και νυν επ΄ελπίδι της εις τους πατέρας ημών επαγγελίας γενομένης υπό του θεού έστηκα κρινόμενος .... » (Πράξ. 26:6-7, 24:14-15, 28:20)\n«Εξετίθετο διαμαρτυρόμενος την βασιλείαν του Θεού πείθων τε αυτούς τα περί του Ιησού από τε του νόμου του Μωυσέως και των προφητών από πρωί έως εσπέρας.» (Πράξ. 28:23)\nΒεβαίως, η επαγγελία της ζωής, προς τον Αβραάμ, προέβλεπε και την συμμετοχή των εθνών, όπως προείπαν και οι προφήτες, όταν μίλησαν για την Νέα Διαθήκη της ζωής, που θα έκανε ο θεός με τον Ισραήλ «τα πρόβατα», μαζί με τα έθνη «τα θηρία».\n«Και διαθήσομαι αυτοίς εν εκείνη τη ημέρα διαθήκην μετά των θηρίων του αγρού και μετά των πετεινών του ουρανού και μετά των ερπετών της γης και τόξον και ρομφαίαν και πόλεμον συντρίψω από της γης και κατοικιώ σε επ΄ελπίδι.» ( Ωσηέ 2:18, Βλ. και Πράξ. 10:11-12)\nΘεωρείται συνέχεια των συμβουλίων των πρεσβυτέρων του Μωυσή. Υπήρχαν τα «επαρχιακά» με 23 μέλη και το «Μεγάλο Συνέδριο» με 71. Αποτελείτο από Αρχιερείς, Ιερείς, Γραμματείς και Πρεσβυτέρους. Πρόεδρος ήταν ο «αρχιερέας του ενιαυτού». Το Σανχεντρίν είχε δικαστική, θρησκευτική και διοικητική εξουσία, ελεγχόμενη από τους Ρωμαίους. Η ισχύς του έπαυσε με την καταστροφή της Ιερουσαλήμ το 70 μ.Χ.\nΤάξη πλουσίων, φίλοι των Ρωμαίων, με ανεπιβεβαίωτη προέλευση, δεν πίστευαν σε ανάσταση, ούτε σε αγγελικά πνεύματα, ούτε στις προφορικές ιουδαϊκές παραδόσεις. Γνώριζαν την ελληνική γλώσσα και φιλοσοφία και αγαπούσαν τον ελληνικό τρόπο ζωής, όπως όλοι οι εύποροι της εποχής. Ως εκ τούτου, η αλληλοεπίδραση του εβραϊκού μονοθεϊσμού με την αρχαία ελληνική σκέψη ήταν αναπόφευκτη. Είχαν στενές σχέσεις με το ιερατείο και τον στρατηγό του Ιερού. Με τους Φαρισαίους ήταν σε αντιπαλότητα συνεργάστηκαν όμως αναγκαστικά για να απαλλαγούν από τον Ιησού. Σύμφωνα με ραβινικά κείμενα αποσχιστική ομάδα των Σαδδουκαίων ήταν οι Βοηθιανοί ή Βοηθουσιανοί.\nΦανατικοί εθνικιστές και τυπολάτρες. Επηρέαζαν κυρίως τα λαϊκά στρώματα. Σε αντίθεση με τους Σαδδουκαίους δεν επιδίωκαν τον εξελληνισμό, πίστευαν στην ανάσταση και σε πνεύματα. Γνώριζαν τις Γραφές, χωρίς όμως να είναι και εκτελεστές. Οι περισσότεροι ήταν εκμεταλλευτές, άδικοι, και φιλόδοξοι.\n«Πάντα δε τα έργα αυτών ποιούσιν προς το θεαθήναι τοις ανθρώποις πλατύνουσιν γαρ τα φυλακτήρια αυτών και μεγαλύνουσιν τα κράσπεδα.» (Ματθ. 23:5)\nΙουδαίοι, φίλοι της Ρώμης, που υποστήριζαν την δυναστεία του Ηρώδη. Μαζί με τους Φαρισαίους έστηναν κατηγορίες εναντίον του Ιησού και σχεδίαζαν πώς να τον σκοτώσουν\n«Και εξελθόντες οι Φαρισαίοι συνεβουλεύθησαν ευθύς μετά των Ηρωδιανών κατ' αυτού, διά να απολέσωσιν αυτόν.» (Μάρκ. 3:6)\nΑποτελούσαν μαζί με τους Σαδδουκαίους την ελίτ της ιουδαϊκής κοινωνίας, συμμετείχαν στο μεγάλο Συνέδριο καθορίζοντας την πολιτική γραμμή του έθνους. Συνεργαζόντουσαν στενά με τους Αρχιερείς και τους Γραμματείς.\nΝομοδιδάσκαλοι, αντιγραφείς και ερμηνευτές του Μωσαϊκού Νόμου και φύλακες των προφορικών παραδόσεων. Λεγόντουσαν και Νομικοί. Υπερασπιζόντουσαν πάντα τα συμφέροντα των πλουσίων. Ήταν συνεργάτες των Φαρισαίων και μέλη του Συνεδρίου.\nΣχισματική μειονότητα που επέμενε ότι ο Θεός έπρεπε να λατρεύεται στο όρος Γαριζίν (Δευτ. 11:29). Η Σαμάρεια ήταν πρωτεύουσα του δεκάφυλου βασιλείου με κυρίαρχη φυλή τον Εφραίμ. Ο βασιλιάς της Ασσυρίας Ασεναφάρ ή Ασσουρμπανιπάλ ανάμειξε τους Σαμαρείτες με ανθρώπους από την Βαβυλώνα και επέφερε αλλοίωση του πληθυσμού της (Β΄ Βασ. 17:24). Για τον λόγο αυτό οι Ιουδαίοι τους περιφρονούσαν και έτσι ζούσαν απομονωμένοι διατηρώντας όμως την πίστη στον Θεό του Αβραάμ και την αποδοχή της πεντατεύχου του Μωυσή.\nΙδιαίτερη κοινοβιακή ιουδαϊκή ομάδα που αποκαλούσαν τους εαυτούς τους «υιούς του φωτός» ή «μέλη της Νέας Διαθήκης» ή «ανθρώπους της τελείας αγιότητος» που μάχονταν εναντίον των «υιών του σκότους». Τον ιδρυτή τους τον ονόμαζαν δάσκαλο της Δικαιοσύνης και περίμεναν τον Μεσσία για να εγκαθιδρύση την βασιλεία του Θεού στην γη.\nΑκραίοι εθνικιστές, Φαρισαίοι, επαναστάτες. Ο Ιούδας ο Γαλιλαίος θεωρείται ότι ήταν οργανωτής τους. Ομού μαζί με άλλες ιουδαϊκές εθνικιστικές παρατάξεις, δεν ανεχόντουσαν την ρωμαϊκή κατοχή, τους «Θνητούς δεσπότες (Ιουδ. Πολ. 2 118)» και την απόδοση φόρων στον Καίσαρα, με χρήματα που ανήκαν στο Ναό. Υποστήριζαν τον ένοπλο απελευθερωτικό αγώνα και θεωρούσαν προδότες όσους δεν συνέπλεαν με τις αντιλήψεις τους. Ήταν πρωτεργάτες της ένοπλης επανάστασης που οδήγησε στον πόλεμο με τους Ρωμαίους και ιδιαίτερα εχθρικοί, απέναντι στους εύπορους Ιουδαίους, διότι οι εύποροι ήταν ανεκτικοί στη ρωμαϊκή κατοχή. Στην περίοδο του πολέμου οι Ζηλωτές εξουσίαζαν στην Ιερουσαλήμ και στον Ναό της και θανάτωσαν πλήθος, εύπορων Ιουδαίων, αρπάζοντες τις περιουσίες τους, εκπληρώνοντας έτσι τα λόγια του Ιακώβου προς αυτούς: «Εθησαυρίσατε εν εσχάταις ημέραις». (Ιάκ. 5:3)\nΟι Σικάριοι (=μαχαιροβγάλτες)\nAκραίοι Ζηλωτές, φόνευσαν πλήθος μετριοπαθών Ιουδαίων (αυτοί που δεν θέλανε τον πόλεμο) στην διάρκεια της εξέγερσης για την αποτίναξη του ρωμαϊκού ζυγού.\nΤο αξίωμα του Αρχιερέα ήταν κληρονομικό, ισόβιο και το ανώτερο του ιουδαϊκού ιερατείου, που αποτελούταν από τους Αρχιερείς, τους Ιερείς, τους Λευίτες και τους στρατηγούς του Ιερού. Την εποχή που εξετάζουμε η διαδοχή του Αρχιερέα, κατά την τάξη Ααρών είχε διακοπεί. Ο Αρχιερέας διορίζεται από τους Ρωμαίους με πλειοδοσία, εξυπηρετεί, ανταποδοτικά πάντα, τα ρωμαϊκά συμφέροντα και ασχολείται κυρίως με την πολιτική. Ενεργός Αρχιερέας ήταν ο Καϊάφας, γαμπρός του Άννα, διορισμένου Αρχιερέα, από τον Ρωμαίο λεγάτο της Συρίας Κυρίνιο το 7 μ.Χ.. Τον Άννα τον απομάκρυνε από την θέση του ο Ρωμαίος επίτροπος Βαλέριος Γράτος το 15 μ.Χ.. Ο Άννας είχε πέντε γιούς οι οποίοι διετέλεσαν όλοι Αρχιερείς, αφού το ισόβιο του λειτουργήματος είχε και αυτό καταργηθεί. Το ότι ο Ιησούς οδηγήθηκε πρώτα στον Άννα αντί στον εν ενεργεία Καϊάφα φανερώνει την ισχυρή επιρροή που ασκούσε ο Άννας στην πολιτική και θρησκευτική ζωή των Εβραίων. Ως διαχειριστές των εσόδων του Ναού οι Αρχιερείς είχαν συσσωρεύσει πλούτο που δεν συμβάδιζε με το λειτούργημα τους.\nΜπορούμε να διακρίνουμε και άλλες μικρότερες ομάδες, προσηλωμένες στις νομικίστικες ιδεολογίες τους, όπως τους Ναζηραίους τους Ρεχαβίτες και τους Θεραπευτές.\n«Ην δε το πάσχα και τα άζυμα μετά δύο ημέρας και εζήτουν οι αρχιερείς και οι γραμματείς πως αυτόν εν δόλω κρατήσαντες αποκτείνωσιν.» ( Μάρκ. 14:1)\n«Ήρξαντο δε κατηγορείν αυτού λέγοντες: Τούτον εύραμεν διαστρέφοντα το έθνος ημών και κωλύοντα φόρους Καίσαρι διδόναι και λέγοντα αυτόν Χριστόν βασιλέα είναι.» (Λουκ. 23:2, 14)\n«Εκ τούτου ο Πιλάτος εζήτει απολύσαι αυτόν, οι δε Ιουδαίοι εκραύγασαν λέγοντες: Εάν τούτον απολύσης, ουκ ει φίλος του Καίσαρος πας ο βασιλέα εαυτόν ποιών αντιλέγει τω Καίσαρι.» (Ιωάν. 19:12)\n«Λέγει αυτοίς ο Πιλάτος: Τον βασιλέα υμών σταυρώσω; Απεκρίθησαν οι αρχιερείς: Ουκ έχομεν βασιλέα ει μη Καίσαρα. Τότε ουν παρέδωκεν αυτόν αυτοίς ίνα σταυρωθή.» (Ιωάν. 19:15-16)\n«Και συναχθέντες (οι Αρχιερείς) μετά των Πρεσβυτέρων και συμβουλευθέντες έδωκαν εις τους στρατιώτας αργύρια ικανά, λέγοντες· Είπατε ότι οι μαθηταί αυτού ελθόντες διά νυκτός έκλεψαν αυτόν, ενώ ημείς εκοιμώμεθα. Και εάν ακουσθή τούτο ενώπιον του ηγεμόνος, ημείς θέλομεν πείσει αυτόν και εσάς θέλομεν κάμει αμερίμνους. Εκείνοι δε λαβόντες τα αργύρια, έπραξαν ως εδιδάχθησαν. Και διεφημίσθη ο λόγος ούτος παρά τοις Ιουδαίοις μέχρι της σήμερον.» (Ματθ. 28:12-15)\n«Αλλά ταύτα πάντα θέλουσι κάμει εις εσάς διά το όνομά μου, διότι δεν εξεύρουσι τον πέμψαντά με.» (Ιωάν. 15:21)\n«Ιδόντες δε οι Ιουδαίοι τα πλήθη, επλήσθησαν φθόνου και ηναντιούντο εις τα υπό του Παύλου λεγόμενα, αντιλέγοντες και βλασφημούντες.» (Πράξ.13:45)\nΤην περίοδο που εξετάζουμε οι Ρωμαίοι δεν εδίωκαν τους Χριστιανούς\n«Ότε δε ο Γαλλίων ήτο ανθύπατος της Αχαΐας, οι Ιουδαίοι εσηκώθησαν ομοθυμαδόν κατά του Παύλου και έφεραν αυτόν εις το δικαστήριον, λέγοντες ότι ούτος πείθει τους ανθρώπους να λατρεύωσι τον Θεόν παρά τον νόμον. Και ότε έμελλεν ο Παύλος να ανοίξη το στόμα, είπεν ο Γαλλίων προς τους Ιουδαίους· Εάν μεν ήτο τι αδίκημα ή ραδιούργημα πονηρόν, ω Ιουδαίοι, ευλόγως ήθελον σας υποφέρει· εάν δε ήναι ζήτημα περί λέξεων και ονομάτων και του νόμου υμών, θεωρήσατε σείς· διότι εγώ κριτής τούτων δεν θέλω να γείνω. Και απεδίωξεν αυτούς από του δικαστηρίου.» (Πράξ. 18:12-16)\n«Ασπάζονται υμάς πάντες οι άγιοι, μάλιστα δε οι εκ της Καίσαρος οικίας.» (Φιλιπ. 4:22)\nΑρκετοί ιστορικοί, θεολόγοι και μελετητές, αμφιβάλουν εάν ο διωγμός του Νέρωνα, ο οποίος ήταν περιορισμένος στην Ρώμη και μικρής διάρκειας, αφορούσε την πίστη των Χριστιανών. Τα στοιχεία δείχνουν ότι σκοπός του Νέρωνα ήταν να τιμωρήσει τους υπαίτιους της πυρκαγιάς, σαν κακόβουλη πράξη και σύμφωνα με την Δωδεκάδελτο (=νόμοι του κράτους), οι ποινές, που προβλέπονταν για τους εμπρηστές ήταν το πυρ και το ρίξιμο στα θηρία. Αξίζει να σημειώσουμε ότι την ίδια περίοδο, σύμφωνα με τον Λατίνο ιστορικό Σουητώνιο, πάρθηκαν και άλλα μέτρα εναντίον διαφόρων ομάδων, όπως δίωξη από την Ρώμη των ηθοποιών των παραστάσεων παντομίμας και απαγόρευση των εορτών των αρματηλατών (= ιππικά αγωνίσματα /αρματοδρομίες προς τιμή θεών).\nΟι Χριστιανοί, του πρώτου αιώνα, δεν είχαν κανένα λόγο να πυρπολήσουν την Ρώμη, κατηγορήθηκαν, ως υπαίτιοι. Η διδαχή του Ιησού και των Αποστόλων απέτρεπαν τις βίαιες συμπεριφορές και τον βίαιο εκχριστιανισμό των αλλόπιστων. Ιστορικά οι διαβολείς των Χριστιανών ήταν οι αντικείμενοι Ιουδαίοι.\n«Οι Ιουδαίοι βρήκαν την ευκαιρία να τροφοδοτήσουν την πολιτική εξουσία της Ρώμης με εύφλεκτο υλικό εναντίον των Χριστιανών.»\n«Εγερθήσονται γαρ ψευδόχριστοι και ψευδοπροφήται και δώσουσιν σημεία και τέρατα προς το αποπλανάν ει δυνατόν τους εκλεκτούς.» (Μάρκ. 13:22)\nΤα εκάστοτε θρησκευτικά συστήματα πάντοτε στήριζαν, μέσω των ιερατείων, την Άρχουσα τάξη (ελίτ), η οποία με την σειρά της, τα χρησιμοποιούσε ως εργαλείο, για την χειραγώγηση των κατωτέρων κοινωνικών στρωμάτων, με όφελος την διατήρηση της εξουσίας, από τους πλούσιους ολιγάρχες (Ιάκ. 2:6). Ισχυρός συνδετικός κρίκος σε αυτήν την διαπλεκόμενη σύμπραξη, θρησκείας και εξουσίας, ήταν οι ψευδοπροφήτες, των οποίων, οι χρησμοί, καθοδηγούσαν το λαό και τις «θεϊκές» αποφάσεις των κυβερνώντων. Η δράση των Ιουδαίων ψευδοπροφητών ανάμεσα στον ιουδαϊκό λαό, ήταν ενεργή και στους χρόνους των Αποστόλων (Ματθ. 7:15). Ένας από αυτούς ήταν και ο Ιουδαίος μάγος, ψευδοπροφήτης, ο Βαριησούς ή Ελύμας (Πράξ. 13:6-8).\n«Ισραήλ, οι προφήταί σου είναι ως αι αλώπεκες εν ταις ερήμοις.» (Ιεζ. 13:4)\n«Βλέπετε μη πλανηθήτε. Πολλοί γαρ ελεύσονται επί τω ονόματι μου λέγοντες: Εγώ ειμί και ο καιρός ήγγικεν. Μη πορευθήτε οπίσω αυτών.» (Λουκ. 21:8)\n«Ο Ιησούς λοιπόν γνωρίσας ότι μέλλουσι να έλθωσι και να αρπάσωσιν αυτόν, διά να κάμωσιν αυτόν βασιλέα, ανεχώρησε πάλιν εις το όρος αυτός μόνος.» (Ιωάν. 6:15, Πράξ. 1:6)\nΟ όρος Αντίχριστος (= ο ενάντιος στον Χριστό), εισάγεται για πρώτη φορά από τον Ιουδαίο Ιωάννη, απόστολο προς τους Ιουδαίους, σε χρόνο που για την μορφωμένη τότε εκκλησία ήταν έσχατος. Ο απόστολος Ιωάννης λοιπόν, προσδιορίζει την πρώτη εκκλησία, ως διάγουσα τις έσχατες ημέρες του Ιουδαϊσμού και του τυπικού του «Παιδία εσχάτη ώρα εστίν».\nΣτην αρχέγονη εκκλησία πάντες ήταν χρισμένοι (=βαπτισμένοι με Άγιο Πνεύμα) και όλοι γνώριζαν «οίδατε πάντες». Κανένας δεν πίστευε ότι ο Αντίχριστος θα ήταν ένας παγκόσμιος ηγέτης, αλλά είχαν ακούσει ότι πριν τον ερχομό του Παντοκράτορα Ιησού (Αποκ. 1:8, Εβρ. 1:3, Ζαχ. 8:18 Ο΄) και την οργή του επί των αρνητών Ιουδαίων και το κάψιμο των τύπων του Ιουδαϊσμού, θα ερχότανε ο Αντίχριστος που θα δρούσε μεταξύ των απολλυμένων Ιουδαίων.\nΤα μέλη της εκκλησίας του Χριστού, οι πιστοί, ήταν ένα «σώμα Χριστού και μέλη εκ μέρους». (Α΄ Κορ. 12:12-26, 19-20, Ρωμ. 12:5, Εφ. 1:22-23 )\n«Και παν πνεύμα ο μη ομολογεί τον Ιησούν εκ του Θεού ουκ έστιν. Και τούτο έστιν το του αντιχρίστου, ο ακηκόατε ότι έρχεται και νυν εν τω κόσμω εστίν ήδη.» (Α΄ Ιωάν. 4:3)\n«Σας παρακαλώ δε …. να συναγωνισθήτε μετ' εμού, προσευχόμενοι υπέρ εμού προς τον Θεόν, διά να ελευθερωθώ από των εν τη Ιουδαία απειθούντων …» (Ρωμ. 15:30)\n«Και μη πτυρόμενοι (=φοβιζόμενοι) εν μηδενί υπό των αντικειμένων (αντίχριστων) ήτις εστίν αυτοίς ένδειξις απωλείας, υμών δε σωτηρίας και τούτο από Θεού ότι υμίν εχαρίσθη το υπέρ Χριστού ου μόνον το εις αυτόν πιστεύειν αλλά και το υπέρ αυτού πάσχειν». (Φιλιπ. 1:28-29)\nΑφού λοιπόν εξετάσουμε με προσοχή, την τότε, επικρατούσα κατάσταση στην εκκλησία, τον αγώνα των πιστευσάντων, τα παθήματα τους, από τους Ιουδαίους και τους ζηλωτές του νόμου, όπως ακριβώς τους προείπε ο Ιησούς, το κοινωνικοπολιτικό περιβάλλον τους και την προσδοκία τους για την επικείμενη έλευση του «μεγάλου Θεού και σωτήρα Ιησού Χριστού» (Τίτ. 2:13), μπορούμε να εννοήσουμε τις γραφές με περισσότερη ακρίβεια.\n«Ερωτώμεν δε υμάς αδελφοί υπέρ της παρουσίας του κυρίου ημών Ιησού Χριστού και ημών επισυναγωγής (=η επί το αυτό συγκέντρωσις εν τινι τόπω) επ’ αυτόν εις το μη ταχέως σαλευθήναι υμάς από του νοός μηδέ θροείσθαι (θορυβήσθε) μήτε δια πνεύματος μήτε δια λόγου μήτε δι’ επιστολής ως δι’ ημών,ως ότι ενέστηκεν η ημέρα του Κυρίου. Μη τις υμάς εξαπατήση κατά μηδένα τρόπον, ότι εάν μη έλθη η αποστασία πρώτον και από-καλυφθή ο άνθρωπος της ανομίας, ο υιός της απωλείας ο αντικείμενος και υπεραιρόμενος επί πάντα λεγόμενον θεόν η σέβασμα, ώστε αυτόν εις τον ναόν του θεού καθίσαι αποδεικνύντα εαυτόν ότι έστιν θεός. Ου μνημονεύετε ότι έτι ων προς υμάς ταύτα έλεγον υμίν; Και νυν το κατέχoν οίδατε εις το από-καλυφθήναι αυτόν εν τω εαυτού καιρώ. Το γαρ μυστήριον ήδη ενεργείται της ανομίας μόνον ο κατέχων άρτι έως εκ μέσου γένηται και τότε από-καλυφθήσεται ο άνομος, ον ο Κύριος Ιησούς ανελεί τω πνεύματι του στόματος αυτού και καταργήσει τη επιφανεία της παρουσίας αυτού. Ου έστιν η παρουσία κατ’ ενέργειαν του Σατανά εν πάση δυνάμει και σημείοις και τέρασιν ψεύδους και εν πάση απάτη αδικίας τοις απολλυμένοις, ανθ’ ων την αγάπη της αληθείας ουκ εδέξαντο εις το σωθήναι αυτούς. Και δια τούτο πέμπει αυτοίς ο Θεός ενέργειαν πλάνης εις το πιστεύσαι αυτούς τω ψεύδει, ίνα κριθώσιν πάντες οι μη πιστεύσαντες τη αληθεία αλλά ευδοκήσαντες τη αδικία». (Β΄ Θεσ. 2:1-12)\nΒ΄ Θεσσαλονικείς 2:6\n«Και νυν το κατέχον οίδατε, εις το αποκαλυφθήναι\nαυτόν εν τω εαυτού καιρώ.» Textus Receptus.\nΠρος ενημέρωση των δυσκολιών και των διαφορετικών εκδοχών που αντιμετωπίζουν οι ερευνητές με «το κατέχον» και «ο κατέχων» έχοντας ως «δεδομένη αλήθεια» το τέλος του κόσμου. Διάβασε εδώ σχετική μελέτη που δημοσιεύτηκε στα πρακτικά του Διεθνούς Επιστημονικού Συνεδρίου (Β-Παύλεια) της Ι.Μ Βεροίας, Ναούσης και Καμπάνιας. Βέροια 1996. Σελ. 81-92.\n«Εξαλείψας το καθ΄ημών χειρόγραφον τοις δόγμασιν ο ην υπεναντίον ημίν και αυτό ήρκεν εκ του μέσου προσηλώσας αυτό τω σταυρώ.» (Κολ. 2:14)\n«Και υμείς πεφυσιωμένοι εστέ και ουχί μάλλον επενθήσατε ίνα αρθή εκ μέσου υμών ο το έργον τούτο πράξας.» (Α Κορ. 5:2)\n«Είπεν δε Ιακώβ τω οίκω αυτού και πάσιν τοις μετ΄αυτού άρατε τους θεούς τους αλλοτρίους τους μεθ΄υμών εκ μέσου υμών και καθαρίσασθε και αλλάξατε τας στολάς υμών.» (Γεν. 35:2)\n«….και άνδρες δίκαιοι αίρονται και ουδείς κατανοεί από γαρ προσώπου αδικίας ήρται ο δίκαιος, έσται εν ειρήνη η ταφή αυτού ήρται εκ του μέσου.» (Ησ. 57:1-2)\n«Ιδού εγώ αποσπώ αυτούς από της γης αυτών και τον Ιούδαν εκβαλώ εκ μέσου αυτών.» (Ιερ. 12:14 Ο΄)\n«Κατά μικρόν μικρόν εκβαλώ αυτούς από σου έως αν αυξηθής και κληρονομήσης την γην.» (Εξ. 23:30 Ο΄)\n«Προσεύχεσθε δε ίνα μη γένηται η φυγή υμών χειμώνος μηδέ σαββάτω.» (Ματθ. 24.20)\n«Αμήν λέγω υμίν ότι ου μη παρέλθη η γενεά αύτη έως αν πάντα ταύτα γένηται.» (Ματθ. 24:34)\n«Απ΄ άρτι λέγω προ του γενέσθαι, ίνα πιστεύητε όταν γένηται ότι εγώ ειμί.» (Ιωάν. 13:19)\n«Ίνα εις τα έθνη η ευλογία του Αβραάμ γένηται εν Ιησού Χριστώ, ίνα την επαγγελίαν του πνεύματος λάβωμεν δια της πίστεως.» (Γαλ. 3:14)\n«Το γαρ μυστήριον ήδη ενεργείται της ανομίας, μόνον ο κατέχων άρτι έως εκ μέσου γένηται.» (Β΄Θεσ. 2:7)\nΚατάλαβαν ότι πριν την δεύτερη παρουσία του Ιησού που την περίμεναν να γίνει ταχέως στη γενιά τους, και την επισυναγωγή τους επ΄αυτόν (Α΄Θεσ. 4:13-18), θα προηγείτο «πρώτον» η αποστασία από την Εκκλησία και θα από-καλυπτόταν ο άνθρωπος της ανομίας, ο Αντίχριστος, ο υιός της απώλειας, ο αντικείμενος και υπεραιρόμενος επί πάντα λεγόμενον θεόν η σέβασμα, ο οποίος θα καθόταν στον Ναό του θεού [τον επίγειο ναό της Ιερουσαλήμ τον οποίον οι Ιουδαίοι θαύμαζαν (Ματθ. 24:1)] αποδεικνύοντας τον εαυτό του ότι είναι θεός και θα δρούσε ανάμεσα στους απολλυμένους Ιουδαίους στη γενιά των Αποστόλων.\n«Και νυν το κατέχον οίδατε»\nΟι Εβραίοι ήσαν κάτω από τον Νόμο και όσοι πίστευσαν στον Ιησού γνώριζαν ότι ουδείς δεν θα δικαιώνονταν διά του Nόμου, αλλά δια του Νόμου γινόταν η επίγνωση της αμαρτίας, η δε δύναμη της αμαρτίας ήταν ο Νόμος. (Ρωμ. 3:20, Α΄ Κορ. 15:56)\nΕξ αιτίας του ότι το μυστήριο της ανομίας (=κατάσταση κατά την οποία οι νόμοι δεν εφαρμόζονται) ήδη ενεργούνταν, γνώριζαν ότι κάθε πνεύμα που δεν ομολογούσε τον Ιησού Χριστό δεν ήταν από τον Θεό αλλά ήταν το πνεύμα της πλάνης, το πνεύμα του Αντίχριστου, το οποίο ήξεραν ότι θα ερχόταν σύντομα και ήδη ήταν εις τον κόσμο και ενεργούσε μεταξύ των υιών της απείθειας και της απώλειας, κατέχοντας το νου τους.\n«Ημείς εκ του Θεού είμεθα, όστις γνωρίζει τον Θεόν ακούει ημάς, όστις δεν είναι του Θεού δεν ακούει ημάς. Εκ τούτου γνωρίζομεν το πνεύμα της αλήθειας και το πνεύμα της πλάνης.» (Α Ιωάν. 4:6)\n«Και υμάς όντας νεκρούς τοις παραπτώμασιν και ταις αμαρτίαις υμών, εν αις ποτέ περιεπατήσατε κατά τον αιώνα του κόσμου τούτου, κατά τον άρχοντα της εξουσίας του αέρος, του πνεύματος του νυν ενεργούντος εν τοις υιοίς της απειθείας.» (Εφεσ. 2:1-2)\n«Δια τούτο σας γνωστοποιώ ότι ουδείς λαλών δια πνεύματος Θεού λέγει ανάθεμα τον Ιησού και ουδείς δύναται να είπη Κύριον Ιησού, ειμή δια Πνεύματος Αγίου.» (Α΄ Κορ. 12:3)\n«Ει δε και έστιν κεκαλυμμένον το ευαγγέλιον ημών, εν τοις απολλυμένοις εστίν κεκαλυμμένον εν οις ο θεός του αιώνος τούτου ετύφλωσεν τα νοήματα των απίστων εις το μη αυγάσαι τον φωτισμόν του ευαγγελίου της δόξης του Χριστού , ος έστιν εικών του Θεού.» (Β΄Κορ. 4:3-4)\n«Ότι ουκ έστιν ημίν η πάλη προς αίμα και σάρκα αλλά προς τας αρχάς, προς τας εξουσίας, προς τους κοσμο-κράτορας του σκότους τούτου , προς τα πνευματικά της πονηρίας εν τοις επουρανίοις.» (Εφεσ. 6:13)\n(7) Αποκάλυψε τον εαυτό του στη γενιά των Αποστόλων, κάθισε μέσα στον Ναό της Ιερουσαλήμ αποδεικνύοντας ότι είναι θεός, πριν ο Ναός καταστραφεί το 70 μ.Χ., σε αντίθεση με τους Αποστόλους που αποδείκνυαν δια των γραφών ότι ο Ιησούς είναι ο Χριστός και ο αληθινός Θεός. (Πράξ. 18:28, Α' Ιωάν. 5:20)\n(8) Ήταν ψευδοπροφήτης, η παρουσία του ήταν κατ΄ ενέργεια του σατανά με πάσα δύναμη και σημεία και τέρατα ψεύδους και κάθε απάτη αδικίας μεταξύ των απολλυμένων Ιουδαίων.\n(9) Έδρασε μεταξύ των απολλυμένων Ιουδαίων, που είχαν αιρέσεις απώλειας, έπρατταν την ανομία, ήταν ενάντιοι στον Ιησού, δεν είχαν δεχθεί την αγάπη της αλήθειας για να σωθούν και κατέχονταν από το πονηρό πνεύμα της πλάνης (το κατέχον και ο κατέχων) που ενεργούσε και είχε την εξουσία μεταξύ των υιών της απείθειας. (Εφεσ. 2:1-2, Α΄Ιωάν. 4:3)\nΤην ενέργεια αυτή της πλάνης «τον Αντίχριστο» την έστειλε ο Θεός στους απειθείς Ιουδαίους (τους απολλυμένους) για να πιστέψουν εις το ψεύδος και να κριθούν όσοι δεν πίστεψαν εις την αλήθεια «τον επουράνιο Ιησού Χριστό» αλλά ευδόκησαν εις την αδικία.\n«Εγώ ήλθον εν τω ονόματι του πατρός μου, και δεν με δέχεσθε. Εάν άλλος έλθη εν τω ονόματι εαυτού εκείνον θέλετε δεχτεί.» (Ιωάν. 5:43)\nΟι πρώτοι λοιπόν εν Χριστώ αδελφοί, που κατείχαν την αλήθεια, γνώριζαν, ότι ο γεωγραφικός χώρος δράσης του Αντίχριστου, ήταν η γη του Ισραήλ, όπου ήταν κτισμένος ο Ναός και ο χρόνος δράσης του ήταν η γενιά τους. Γνώριζαν επίσης ότι ο ρόλος του Αντίχριστου δεν ήταν να αντικαταστήσει την τότε κοσμική Ρωμαϊκή Αυτοκρατορία η κάποια άλλη μελλοντική, γινόμενος αυτός παγκόσμιος ηγέτης, αλλά να δράσει μεταξύ των απολλυμένων Ιουδαίων με σημεία και τέρατα ψεύδους ώστε αυτοί να πιστέψουν στο ψεύδος και να κριθούν (βλέπε: οργή Θεού επί ασεβών Ιουδαίων εδώ) σε αντίθεση με τα σημεία και τέρατα αληθείας που ενεργούνταν από τον Θεό δια των Αποστόλων «εν τω λαώ».\n«Δια δε των χειρών των αποστόλων εγίνετο σημεία και τέρατα πολλά εν τω λαώ και ήσαν ομοθυμαδόν πάντες εν τη στοά Σολομώντος.» (Πράξ. 5:12, 4:30)\n«Ο Δανιήλ ελάλησε και είπεν, Εγώ εθεώρουν εν τω οράματί μου την νύκτα και ιδού οι τέσσαρες άνεμοι του ουρανού συνεφώρμησαν επί την θάλασσαν την μεγάλην. Και τέσσαρα θηρία μεγάλα ανέβησαν εκ της θαλάσσης, διαφέροντα απ' αλλήλων.» (Δαν. 7:3)\nΤα τέσσερα θηρία λοιπόν σύμφωνα με την ερμηνεία που εδόθη στον Δανιήλ ήταν τέσσερις βασιλείες οι εξής: «Βαβυλωνιακή, Περσική, Ελληνική και Ρωμαϊκή» που κατέκτησαν τους Ιουδαίους, «αναστήσονται επί της γης», με την τελευταία να είναι η επικυρίαρχος δύναμη στα χρόνια του Ιησού και των Ιουδαίων Αποστόλων στην γη του Ισραήλ.\n2) Έλεγχο του εμπορίου στην γη Ισραήλ «οικονομικός αποκλεισμός/ κυρώσεις» όπου κανείς δεν μπορούσε να αγοράσει η να πουλήσει εάν δεν είχε τις απαραίτητες πιστοποιήσεις «χάραγμα» ότι ήταν φίλος της Ρώμης και όχι πολέμιος της. Ακόμη σχετικά με το «χάραγμα», ο καθηγητής Π. Μπρατσιώτης, αναφέρει: «"Να δώσωσι αυτοίς χάραγμα…¨ εκφράζει την εθελοδουλείαν των ανθρώπων, καθ’ όσον δια της τοιούτης σφραγίσεως (στίξεως) παρίσταται η πλήρης υποτέλεια των εν λόγω ανθρώπων εις το θηρίον. Η δε φράσις υπενθυμίζει την παλαιάν ανατολικήν συνήθειαν του εγχαράσσειν ή ενστίζειν το όνομα σαρκικού ή πενυματικού κυρίου δια πυρακτωμένου οργάνου επί της χειρός ή του μετώπου μισθοφόρων ή δούλων, ανθρώπων ή θεών». (Αποκάλυψις Ιωάννου, σ. 217).\n«Και άλλος άγγελος τρίτος ηκολούθησεν αυτοίς λέγων εν φωνή μεγάλη: Ει τις προσκυνεί το θηρίον (=βασιλεία) και την εικόνα αυτού και λαμβάνει χάραγμα επί του μετώπου αυτού η επί την χείρα αυτού και αυτός πίεται εκ του θυμού του Θεού του κεκερασμένου ακράτου εν τω ποτηρίω της οργής αυτού και βασανισθήσεται εν πυρί και θείω ενώπιον αγγέλων αγίων και ενώπιον του αρνίου … Ώδε η υπομονή των αγίων εστίν, οι τηρούντες τας εντολάς του Θεού και την πίστιν Ιησού.» (Αποκ. 14:9-10, 12. Βλ. και Β΄ Θεσ. 1:7)\n«Περί δε του αριθμού τούτου και του υπονοουμένου ανθρώπου έχουσι μεν έκπαλαι αναρίθμητα υποτεθή και γραφή, ουδεμία δε όμως ικασία δεν έχει αποδειχθεί εντελώς βάσιμος, δι’ ο και εξακολουθεί ενταύθα ακατάπαυστως η κατά το μάλλον ή ήττον φαντασιοκοπική παραγωγή.» (Αποκάλυψις Ιωάννου, Π. Μπρατσιώτης, σ. 218)\nΚλείνοντας την μελέτη αυτή θα θέλαμε να παρακαλέσουμε τους εν Χριστώ αδελφούς να μην στρέφουν την προσοχή τους στις κερδοφόρες κινηματογραφικές παραγωγές του Χόλιγουντ σχετικά με τον Αντίχριστο, ούτε στα εκφοβιστικά κηρύγματα των φιλόδοξων ιδρυτών σεκτών, αλλά να θυμηθούμε μαζί τη ρήση του αποστόλου Παύλου.\n«Και τώρα, αδελφοί, σας αφιερόνω εις τον Θεόν και εις τον λόγον της χάριτος αυτού, όστις δύναται να εποικοδομήση και να δώση εις εσάς κληρονομίαν μεταξύ πάντων των ηγιασμένων.» (Πράξ. 20:32)


Σλοβακία: Σοκ για την Ευρώπη η εκλογική επιτυχία του ακροδεξιού κόμματος – ZoomNews\nΣλοβακία: Σοκ για την Ευρώπη η εκλογική επιτυχία του ακροδεξιού κόμματος\nPosted on 07/03/2016 by zoomnews.gr in Διεθνή\nΦαντάσματα από το παρελθόν επέστρεψαν στην Σλοβακία καθώς ακροδεξιοί που λανσάρουν στολές βασισμένες σ’ αυτές του σλοβακικού κράτους-ανδρείκελου των Ναζί στον Δεύτερο Παγκόσμιο Πόλεμο, κέρδισαν για πρώτη φορά έδρες στο κοινοβούλιο. Ο σχηματισμός Λαϊκό Κόμμα – Η Σλοβακία Μας, με επικεφαλής τον Μαριάν Κοτλέμπα, τον κυβερνήτη της κεντρικής Σλοβακίας ο οποίος οργάνωσε πορείες εναντίον της μειονότητας των Ρομά, πήρε 8% των ψήφων, ποσοστό σχεδόν τριπλάσιο απ’ αυτό που προέβλεπαν οι δημοσκοπήσεις. Την ίδια ώρα η Ευρωπαϊκή Ένωση αντιμετωπίζει τη χειρότερη προσφυγική κρίση μετά τον Δεύτερο Παγκόσμιο Πόλεμο ενώ η υποστήριξη προς ακροδεξιούς πολιτικούς στην κεντρική Ευρώπη σημειώνει αύξηση.\nΣτην Ουγγαρία, το κόμμα Γιόμπικ, γνωστό για τις στολές της Ουγγρικής Φρουράς και τις πορείες κατά των Ρομά, είναι το δέυτερο μεγαλύτερο κόμμα στο κοινοβούλιο. Αναλυτές λένε πως η άκρα δεξιά επωφελήθηκε από την αντιμεταναστευτική ρητορεία των περισσότερων κομμάτων, περιλαμβανομένου αυτού του πρωθυπουργού Ρόμπερτ Φίτσο, ο οποίος κέρδισε τις εκλογές, αλλά είναι πιθανό να δυσκολευτεί πολύ να σχηματίσει νέα κυβέρνηση. “Ο Ρόμπερτ Φίτσο υιοθέτησε μία από τις πιο σκληρές στάσεις μεταξύ των πολιτικών της ΕΕ στη μεταναστευτική κρίση, όμως το αποτέλεσμα δεν ήταν οι εξτρεμιστές να τεθούν υπό έλεγχο, αλλά να μπουν στο κοινοβουλιο”, δήλωσε ο Ντάλιμπορ Ρόχατς του American Enterprise Institute. Η επιτυχία του Κοτλέμπα είναι ένα σοκ για τα μέσα ενημέρωσης και τον πολιτικό κόσμο της Σλοβακίας.\n“Ο Κοτλέμπα έβαλε στο ψηφοδέλτιό του υποψηφίους που δηλώνουν ανοικτά φασίστες”, λέει ο Ίγκορ Μάτοβιτς, πρόεδρος του τρίτου μεγαλύτερου κόμματος. Μέλη του πρώην κόμματος του Κοτλέμπα “Σλοβακική Αδελφότητα”, ντυμένοι με μαύρες στολές που θυμίζουν τη φρουρά Χλίνκα της ναζιστικής περιόδου, πρωτοεμφανίσθηκαν σε συγκεντρώσεις για να τιμηθεί το Σλοβακικό Κράτος που διήρκεσε από το 1939 έως το 1945 με επκεφαλής τον καθολικό ιερέα Γιόζεφ Τίσο, ο οποίος έστειλε στα ναζιστικά στρατόπεδα θανάτου δεκάδες χιλιάδες εβραίους της Σλοβακίας. Το κόμμα διαλύθηκε το 2006 κατηγορούμενο για διάδοση μίσους. Ο Κοτλέμπα, ο οποίος φέρει λεπτό μαύρο μουστάκι, ίδρυσε έκτοτε ένα νέο κόμμα, άλλαξε τη στολή του μ’ ένα μπλέιζερ και αντικατέστησε τις πολεμικές συγκεντρώσεις με ρητορική εναντίον των Ρομά, εναντίον των μεταναστών και εναντίον της διαφθοράς.\nΣήμερα το κόμμα του απορρίπτει οποιαδήποτε σχέση με την ιδεολογία των Ναζί και επικεντρώνει στις επικρίσεις της Ευρωπαϊκής Ένωσης και του ΝΑΤΟ. “Δεν είμαστε φαίστες ούτε νεοναζί παρόλο που μπορεί να φαινόμαστε εξτρεμιστές σε σύγκριση με άλλα χλιαρά κόμματα”, είπε ένας από τους νεοεκλεγέντες βουλευτές του, ο Μίλαν Ούρικ. “Θα μείνουμε προς το παρόν στην αντιπολίτευση, αλλά πιστεύω ότι, αν γίνουν πρόωρες εκλογές, θα σημειώσουμε συντριπτική νίκη”, πρόσθεσε. Δημοσκοπήσεις έδειξαν ότι το κόμμα του Κοτλέμπα ήταν το δημοφιλέστερο μεταξύ των ψηφοφόρων που ψήφισαν για πρώτη φορά, καθώς κέρδισε το 23% αυτής της πληθυσμιακής ομάδας. Οι επικρίσεις του για τα σύμφωνα συμβίωσης προσώπων του ίδιου φύλου κολακεύουν τους κοινωνικά συντηρητικούς, ενώ οι συχνές επισκέψεις του σε φτωχές περιφέρειες μακριά από την πρωτεύουσα Μπρατισλάβα του φέρνουν ψήφους σε τοπικό επίπεδο. Αυτός ο πρώην εκπαιδευτικός της δευτεροβάθμιας εκπαίδευσης έχει κατηγορηθεί πολλές φορές για διάδοση ρατσιστικής προπαγάνδας, όμως έχει αθωωθεί ή οι κατηγορίες σε βάρος του έχουν απορριφθεί.\nΟ Κοτλέμπα κέρδισε πριν από δύο χρόνια μια απροσδόκητη εκλογική νίκη και έγινε ο περιφερειακός κυβερνήτης της Μπάνσκα Μπίστριτσα, στην κεντρική Σλοβακία. Με 14 βουλευτές στην 150μελή βουλή, το Λαϊκό Κόμμα – Η Σλοβακία αναμένεται να αποκτήσει πολύ μεγαλύτερη δημοσιότητα στην εθνική σκηνή και να ενισχύσει περαιτέρω την δυναμική του.\nΤυνήσιος ο τρομοκράτης που αιματοκύλισε τη Νίκαια


hotels.com-Ξενοδοχεία Με Διαθέσιμος χώρος στάθμευσης σε Χονγκ Κονγκ, Ειδικές Προσφορές σε Ξενοδοχεία με Διαθέσιμος χώρος στάθμευσης σε Χονγκ Κονγκ\nΞενοδοχεία - Διαθέσιμος χώρος στάθμευσης - Χονγκ Κονγκ\nΔιαθέσιμος χώρος στάθμευσης ξενοδοχεία στην πόλη Χονγκ Κονγκ\nΧονγκ Κονγκ - Πώς είναι τα ξενοδοχεία με δωρέαν χώρο στάθμευσης;\nΕίτε πρόκειται να ταξιδέψετε σε αυτόν τον προορισμό (Χονγκ Κονγκ) με αυτοκίνητο είτε θέλετε να εξερευνήσετε τη γύρω περιοχή με την ησυχία σας, αυτό που χρειάζεστε είναι να βρείτε ένα κατάλυμα με δωρεάν χώρο στάθμευσης. Κάντε κράτηση σε ένα από τα καταλύματα που παρέχουν δωρεάν χώρο στάθμευσης στον ιστότοπο της Hotels.com. Σχεδιάστε τη διαδρομή σας και ανακαλύψτε όλα όσα προσφέρει αυτή η γραφική πόλη. Οι επισκέπτες σε αυτόν τον προορισμό (Χονγκ Κονγκ) αγαπούν ιδιαίτερα τις αγορές και τα εστιατόρια. Μερικά τοπικά αξιοθέατα που μπορείτε να εξερευνήσετε είναι τα εξής: Lan Kwai Fong, Σόχο και Χονγκ Κονγκ - Μακάου-Τερματικός Σταθμός Φεριμπότ.


ΕΝΑΣ ΛΑΓΟΣ ΠΟΥ ΤΟΝ ΕΛΕΓΑΝ ΧΑΝ - FRESH-NEWS. Για τις πιο φρέσκες ειδήσεις του διαδικτύου. ΕΝΑΣ ΛΑΓΟΣ ΠΟΥ ΤΟΝ ΕΛΕΓΑΝ ΧΑΝ - FRESH-NEWS. Για τις πιο φρέσκες ειδήσεις του διαδικτύου.\nHome > Ευρώπη > ΕΝΑΣ ΛΑΓΟΣ ΠΟΥ ΤΟΝ ΕΛΕΓΑΝ ΧΑΝ\nΑπό τη δύσκολη θέση της ανακοίνωσης της αλλαγής των συνόρων Ελλάδας - Αλβανίας έβγαλε την ελληνική Κυβέρνηση ο Γερμανοτραφής Επίτροπος Χαν. Είναι αλήθεια να απορείς πως μετά την παραχώρηση της Μακεδονικής ταυτότητας και τον εποικισμό των Νησιών του Αιγαίου με λαθρομετανάστες δυσκολεύεται ο Αλέξης Τσίπρας να μας ανακοινώσει άλλη μία επιτυχία του. Προφανώς είναι τόσες πολλές οι εθνικές επιτυχίες του από το 2015 που πλέον παραχωρεί και στους ξένους μερικές στιγμές παγκόσμιας ιστορικής ευδαιμονίας με προτίμηση στους φίλους μας Γερμανούς και την εξυπηρέτηση των συμφερόντων τους.\nΣε μία τόσο σηψαιμική κοινωνία που λατρεύει το εθνικό ξεπούλημα δεν χρειάζονται πλέον ντροπές. Τόσο διεθνή εξευτελισμό έχει υποστεί η χώρα την τελευταία δεκαετία τι πειράζει λίγο παραπάνω. Ήδη τα παρακρατικά και ανθελληνικά ΜΜΕ ξεκίνησαν να μας ενημερώνουν για τις αντιδράσεις της Ε.Ε. και τη διασαφήνιση ότι δεν θα αλλάξουν τα χερσαία σύνορά μας. Για λίγα προσοδοφόρα θαλάσσια οικόπεδα μιλάμε και προς τι ο χαλασμός. Μπροστά στη διατήρηση στην εξουσία του Μεταπολιτευτικού ανθελληνικού παρακράτους τι αξία έχει και μία μικρή μετατόπιση των θαλασσίων συνόρων μας. Δεν θα κάνουμε και πόλεμο για λίγα ψάρια, για λίγους βράχους, για λίγους φυλακισμένους, για λίγη αξιοπρέπεια. Αυτά είναι για τους εθνικιστές και τους φασίστες.\nΗ μεγάλη πολιτική φιγούρα της Μεταπολίτευσης πρώην Υπουργός Εθνικής Άμυνας κυκλοφορεί ανάμεσά μας, μαζί με τους δολοφόνους τρομοκρατικών οργανώσεων και είμαστε όλοι περήφανοι για την ανεξάρτητη ΣΥΡΙΖΑ Δικαιοσύνη. Ανεξάρτητη όπως και του ομολόγου Ερντογάν φυσικά. Σεβασμός στη δικαιοσύνη που με τόσο ζήλο προστάτευσε όλους τους κλεπταποδόχους της εθνικής καταστροφής μέσα από τις λίστες Λαγκάρντ, panamapapers κ.λπ. Δόξα στη δημοκρατία μας που έδωσε τόση ελευθερία στους προκομένους Έλληνες να μεταναστεύουν εύκολα για λίγη αξιοπρέπεια και μόνο.\nΑποφασισμένος ο Αλέξης Τσίπρας και οι σύμβουλοι του Ρότσιλντ, όλοι της Ριζοσπαστικής Αριστεράς φυσικά, να κάνουν εθνικές εκλογές μαζί με καμία ντουζίνα άλλες εκλογές την ίδια ημέρα μήπως και η θολούρα που τόσο μας αρέσει φέρει και το επιδιωκόμενο αποτέλεσμα. Μήπως και ένα ευρωπαϊκό παρανάλωμα φέρει επιτέλους το διακαή πόθο του Αλέξη Τσίπρα. Μία νέα ευρωπαϊκή και παγκόσμια αρχιτεκτονική ασφαλείας, όπου αξίες και ιδανικά όπως της Ρωσίας και της Κίνας καθώς και της Ευρώπης των Μέρκελ, Μέι, κυριαρχήσουν μαζί με τα δρομολόγια διακίνησης των ιδεών του και όχι μόνο. Στην ουσία την πολιτική επιβίωση του Αλέξη Τσίπρα του μέγιστου ηγέτη που όταν Μέρκελ και Μέι βρίσκουν τα δύσκολα προστρέχει προς τη σωτηρία τους δείχνοντας ποιος είναι το αφεντικό και ποιος θα φύγει τελευταίος απαλλάσσοντας το λαό από τη καταδυνάστευσή του.\nΧωρίς γραβάτα, χωρίς υπογραφή, χωρίς Θεό ο Αλέξης Τσίπρας θα μείνει στην πολιτική ιστορία ως ο μέγιστος άρχων που κατάφερε φέρει τη σύγχρονη διάλυση και υποδούλωση της Ελλάδας τόσο κοντά όσο κανείς άλλος χωρίς καμία διαμαρτυρία, χωρίς καμία μάχη. Υπήρξε ένας μεγάλος ηγέτης, ίσως ο μεγαλύτερος όπου πήγε μία χώρα στην καταστροφή και εξαθλίωση χωρίς να χρειάζεται να τον ακολουθήσει κανείς από το λαό του, παρά μόνο μία παρασιτική κάστα απάτριδων "μπιζναδόρων", πρωταγωνιστών με την προώθηση του παρακράτους σε όλες τις Κυβερνήσεις.\nΖήτω η Βόρεια Μακεδονία, ζήτω η Ελλάδα των κ.κ. Τσαμάζ και Παππά του ΟΤΕ, ζήτω η Μακεδονία του Συνδέσμου Βιομηχάνων Βορείου Ελλάδας του κ.Σαββάκη, ζήτω όλοι οι κερδισμένοι σε μία "μπίζνα" χωρίς χαμένο ή μήπως μία μεγάλη χαμένη τελικά; Την Νέα Ελλάδα μαζί με τους Νέους Έλληνες, που δεν θα ξέρουν μετά την Κυβέρνηση Τσίπρα ποια είναι η Μακεδονία και ποια είναι η Ελλάδα.\nΡαντεβού την ημέρα όλων των Εκλογών. Την τελική μάχη Ελληνικού Κράτους-Παρακράτους για τον πλήρη διαχωρισμό του, για μία άλλη Ελλάδα υπερηφάνειας και ευημερίας…\nTitle : ΕΝΑΣ ΛΑΓΟΣ ΠΟΥ ΤΟΝ ΕΛΕΓΑΝ ΧΑΝ\nLabels : Εθνικά θέματα, Ευρώπη\nItem Reviewed: ΕΝΑΣ ΛΑΓΟΣ ΠΟΥ ΤΟΝ ΕΛΕΓΑΝ ΧΑΝ 9 out of 10 based on 10 ratings. 9 user reviews.


ΕΡΏΤΗΣΗ ΣΤΗ ΒΟΥΛΗ ΓΙΑ ΤΟ ΓΙΑΠΩΝΕΖΙΚΟ ''ΕΛΛΗΝΙΚΟ ΓΙΑΟΥΡΤΙ''... - Newsplanet09\nHome / ΙΑΠΩΝΙΑ / ΕΡΏΤΗΣΗ ΣΤΗ ΒΟΥΛΗ ΓΙΑ ΤΟ ΓΙΑΠΩΝΕΖΙΚΟ ''ΕΛΛΗΝΙΚΟ ΓΙΑΟΥΡΤΙ''...\nΕΡΏΤΗΣΗ ΣΤΗ ΒΟΥΛΗ ΓΙΑ ΤΟ ΓΙΑΠΩΝΕΖΙΚΟ ''ΕΛΛΗΝΙΚΟ ΓΙΑΟΥΡΤΙ''...\n5/17/2022 08:37:00 π.μ. 0\nΕρώτηση προς τους Υπουργούς Εξωτερικών, Αγροτικής Ανάπτυξης και Τροφίμων κατέθεσαν οι βουλευτές του ΣΥΡΙΖΑ για την απάτη που ανέδειξε η «Ζούγκλα» με το «ελληνικό γιαούρτι» made in Japan, με τις ευλογίες του τότε Έλληνα πρέσβη, δίνοντας στην ιαπωνική γαλακτοβιομηχανία πλαστό πιστοποιητικό «Αυθεντικότητας Ελληνικού Γιαουρτιού».\nΗ ιαπωνική γαλακτοβιομηχανία «βάφτισε» τα γιαούρτια της «ελληνικά», έτσι ώστε να είναι περισσότερο ελκυστικά στους καταναλωτές με σκοπό να έχουν τεράστια κέρδη.\nΑναλυτικά η ερώτηση που κατέθεσαν οι βουλευτές του ΣΥΡΙΖΑ:\nΘέμα: «Ελληνικό γιαούρτι στην Ιαπωνία»\nΤον Ιανουάριο του 2019, μόλις λίγες ημέρες πριν από τη λήξη της προθεσμίας που προβλέπει η ιαπωνική νομοθεσία και μετά από μεγάλες πιέσεις, το αρμόδιο Γραφείο της ελληνικής πρεσβείας στο Τόκιο κατέθεσε ένσταση κατά της δημοσίευσης στην επίσημη εφημερίδα της κυβέρνησης της Ιαπωνίας του εμπορικού σήματος «the Greek Yogurt», με αποτέλεσμα να διακοπεί η διαδικασία κατοχύρωσης στην ιαπωνική αγορά του εν λόγω εμπορικού σήματος το οποίο έφερε τον όρο «Greek» και να σβηστεί η φράση «η τοποθέτηση της σημαίας και η αυθεντικότητά της έχει εγκριθεί από την πρεσβεία της Ελλάδος στην Ιαπωνία». Ωστόσο, το προϊόν εξακολούθησε να κυκλοφορεί κανονικά στην ιαπωνική αγορά και η εν λόγω γαλακτοβιομηχανία κατέθεσε αίτηση στο ιαπωνικό δημόσιο να καταχωρήσει το σήμα «Greek yogurt». Και δεν ήταν η μοναδική αφού πληροφορίες από το μακρινό Τόκιο αναφέρουν πως ξαφνικά εμφανίστηκαν δεκάδες ιαπωνικές εταιρίες οι οποίες ζητούν από το φορέα κατοχύρωσης σημάτων της Ιαπωνίας να κατοχυρώσουν εμπορικά σήματα γιαουρτιού που αναφέρουν τη λέξη «Greek».\nΕπειδή δεν είναι σαφές πως έκτοτε εξελίχθηκε η υπόθεση και, ιδίως, αν έχουν αποδοθεί πλήρως ευθύνες και αν έχει προστατευτεί το δημόσιο συμφέρον.\nΕπειδή η διάθεση στην αγορά της Ιαπωνίας προϊόντων με την ονομασία «the Greek Yogurt» που παρασκευάζεται στην Ιαπωνία (made in Japan), είναι σαφής προσπάθεια εκμετάλλευσης της φήμης του ελληνικού γιαουρτιού αλλά και παραπλάνησης του μέσου καταναλωτή ως προς τα ποιοτικά χαρακτηριστικά τα οποία έχει συνδέσει με το ελληνικό γιαούρτι.\n1. Έχει ολοκληρωθεί η ΕΔΕ που διατάχτηκε το 2019 επί Υπουργού Εξωτερικών κ. Κατρούγκαλου σχετικά με την παράνομη πιστοποίηση της αυθεντικότητας του ελληνικού γιαουρτιού στην Ιαπωνία; Αν ναι τι προβλέπει το σχετικό πόρισμα;\n2. Ποιες είναι οι ενέργειες της ελληνικής διοίκησης (ΥΠΑΑΤ και ΥΠΕΞ) για την προστασία του ελληνικού γιαουρτιού στην Ιαπωνία;\n3. Το ΥΠΑΑΤ έχει ενεργήσει σχετικά ώστε το ελληνικό γιαούρτι να προστατευτεί έναντι προσπαθειών παραπλάνησης και σφετερισμού στην ΕΕ αλλά και παγκοσμίως;\n4. Η αρμόδια υπηρεσία ΟΕΥ στην ελληνική πρεσβεία στην Ιαπωνία παρακολουθεί την εξέλιξη της εν λόγω υπόθεσης; Ποια είναι τα πλέον νεότερα δεδομένα σχετικά με την εξέλιξη της «ιαπωνοποίησης» του ελληνικού γιαουρτιού;\nΑΠΑΤΗ ΓΙΑΟΥΡΤΙ ΙΑΠΩΝΙΑ


Βοήθεια - ΚΑΖΙΝΟ - Super Runner\nΤο Super Runner είναι ένα φρουτάκι με σετ τροχών 3x3 και 5 σταθερές γραμμές πληρωμών. Κερδίζετε βάσει συνδυασμών διαφόρων συμβόλων όπως αυτά εμφανίζονται σε επιλεγμένες γραμμές πληρωμών. Ο δυναμικός πίνακας κερδών στην οθόνη παιχνιδιού εμφανίζει πάντα το αντίστοιχο ποσό αποπληρωμής συμβόλου για το τρέχον επιλεγμένο στοίχημα σε 5 σταθερές γραμμές πληρωμών.\nΤο παιχνίδι παίζεται με 5 σταθερές γραμμές.\nΤο συνολικό ΠΟΝΤΑΡΙΣΜΑ είναι ο αριθμός σταθερών γραμμών πολλαπλασιασμένος με την ΑΞΙΑ ΠΟΝΤΑΡΙΣΜΑΤΟΣ.\nΗ ΑΞΙΑ ΠΟΝΤΑΡΙΣΜΑΤΟΣ μπορεί να αλλάξει με τα κουμπιά και .\nΗ ΠΕΡΙΣΤΡΟΦΗ ενεργοποιείται κάνοντας κλικ στο πλήκτρο Περιστροφής με το τρέχον επιλεγμένο ΠΟΝΤΑΡΙΣΜΑ.\nΟ πίνακας κερδών θα δείχνει πάντα το αντίστοιχο ποσό αποπληρωμής για το τρέχον επιλεγμένο ποντάρισμα σε 5 σταθερές γραμμές πληρωμών.\nΌλα τα σύμβολα πληρώνουν από αριστερά προς τα δεξιά.\nΌλα τα σύμβολα κερδών θα κινούνται μαζί με τα κινούμενα σχέδια του φόντου.\nΚάθε φορά που κερδίζετε, το συνολικό κέρδος θα εμφανίζεται στον ΣΟΥΠΕΡ ΜΕΤΡΗΤΗ και το ποσό κέρδους της περιστροφής θα εμφανίζεται στη γραμμή ΚΕΡΔΟΥΣ στο κάτω μέρος του παιχνιδιού.\nΤα συμπίπτοντα κέρδη σε διαφορετικές γραμμές προστίθενται στο συνολικό κέρδος σας.\nΡύθμιση 'ΠΟΝΤΑΡΙΣΜΑΤΩΝ': Όταν εισέρχεστε στο παιχνίδι, ορίζεται μια προκαθορισμένο αξία πονταρίσματος και για τις 5 γραμμές του παιχνιδιού. Μπορείτε να αυξήσετε την αξία πονταρίσματος κάνοντας κλικ στο στα δεξιά της 'ΑΞΙΑΣ ΠΟΝΤΑΡΙΣΜΑΤΟΣ' ή μπορείτε να μειώσετε την αξία κάνοντας κλικ στο κουμπί στα αριστερά. Το στοίχημα δεν θα προσαρμοστεί στο επόμενο δυνατό ποντάρισμα εάν το υπόλοιπό σας πέσει κάτω από το συνολικό ποσό πονταρίσματος. Στην περίπτωση αυτή, κάντε κλικ στο κουμπί που εμφανίζεται στο κάτω μέρος της οθόνης παιχνιδιού.\nΓΡΑΜΜΕΣ: Οι 5 γραμμές είναι καθορισμένες με προεπιλογή.\nΜΕΓ. ΠΟΝΤΑΡ.: Για να τοποθετήσετε το ΜΕΓ. ΠΟΝΤΑΡΙΣΜΑ, κάντε κλικ στο . Εάν το υπόλοιπο του παιχνιδιού σας δεν επαρκεί, αυτή η επιλογή θα είναι απενεργοποιημένη.\nΟ αριθμός γραμμών πολλαπλασιάζεται με την 'ΑΞΙΑ ΠΟΝΤΑΡΙΣΜΑΤΟΣ'. Το συνολικό ποσό πονταρίσματος εμφανίζεται στον μετρητή 'ΠΟΝΤΑΡΙΣΜΑ' που εμφανίζεται στο κάτω μέρος της οθόνης παιχνιδιού.\nΠίνακας κερδών: Ο Πίνακας κερδών εμφανίζεται είτε κάνοντας κλικ στο κουμπί που βρίσκεται στο κάτω μέρος της οθόνης παιχνιδιού, δίπλα από τις ρυθμίσεις παιχνιδιού και τα εικονίδια ήχου, είτε κάνοντας κλικ στο κουμπί που βρίσκεται . Τα έπαθλα εμφανίζονται στον Πίνακα κερδών ανά μονάδα στοιχήματος και αυτό το παιχνίδι διαθέτει έναν δυναμικό Πίνακα κερδών, ενώ οι αποπληρωμές που εμφανίζονται στον Πίνακα κερδών πολλαπλασιάζονται με το ποντάρισμα.\nΜπορείτε να επιστρέψετε στο παιχνίδι πατώντας το κουμπί στην οθόνη του Πίνακα κερδών.\nΠεριστροφή: Κάντε κλικ στο ΠΕΡΙΣΤΡΟΦΗ για να περιστρέψετε τους τροχούς. Μόλις οι τροχοί σταματήσουν να περιστρέφονται, οποιοιδήποτε νικηφόροι συνδυασμοί στις επιλεγμένες γραμμές θα πληρωθούν σύμφωνα με τον πίνακα κερδών.\nΑποτέλεσμα: Τα κέρδη υποδηλώνονται με πλαίσια μπλε χρώματος και κινούμενα σύμβολα μέσα τους, ενώ το συνολικό ποσό κέρδους εμφανίζεται στο κάτω μέρος της οθόνης, κάτω από το 'ΚΕΡΔΟΣ'.\nΉχος: Το εικονίδιο θα παίξει τη μουσική του παιχνιδιού. Κάνοντας κλικ στο εικονίδιο , θα σιγήσει ο ήχος .\nΑΥΤΟΜΑΤΗ ΠΕΡΙΣΤΡΟΦΗ: Μπορείτε να χρησιμοποιήσετε αυτή τη λειτουργία ώστε να επιλέξετε μεταξύ των διαφόρων δυνατοτήτων για παιχνίδι 'χωρίς χέρια'. Οι διαθέσιμες επιλογές αυτής της λειτουργίας είναι οι εξής:\nΑριθμός περιστροφών: Το παιχνίδι θα κάνει αυτόματα τον αριθμό περιστροφών που επιλέχθηκαν από το κυλιόμενο μενού. Μπορείτε να επιλέξετε έως 1.000 περιστροφές και να παίξετε έως ότου το υπόλοιπό σας είναι μεγαλύτερο από το συνολικό ποντάρισμα που τοποθετήθηκε. Για παίκτες UKGC, ο αριθμός διαθέσιμος περιστροφών θα είναι 100.\nΠεριστροφή έως η νίκη να ισούται ή να υπερβαίνει: Το παιχνίδι θα περιστρέφεται έως ότου το ποσό των κερδών να ισούται ή να υπερβαίνει το ποσό που εισήχθη στο αριθμητικό πεδίο.\nΓια να χρησιμοποιήσετε τη λειτουργία αυτόματης περιστροφής, κάντε κλικ στο πλήκτρο 'ΑΥΤΟΜΑΤΗ ΠΕΡΙΣΤΡΟΦΗ' στο κάτω μέρος της οθόνης παιχνιδιού. Όταν το παράθυρο αυτόματης περιστροφής ανοίξει, επιλέξτε τα πεδία δίπλα στην επιλογή(ές) που θέλετε να παίξετε. Επιλέξτε από το πτυσσόμενο μενού αυτό που ισχύει. Κάντε κλικ στο 'ΕΝΑΡΞΗ' για να ενεργοποιήσετε τις επιλεγμένες επιλογές και να ξεκινήσετε τις περιστροφές. Αντίστοιχα, κάντε κλικ στο κουμπί Αυτόματης περιστροφής για να σταματήσετε τη λειτουργία της ΑΥΤΟΜΑΤΗΣ ΠΕΡΙΣΤΡΟΦΗΣ και να επιστρέψετε στην οθόνη παιχνιδιού.\nΌταν παίζετε με πολλαπλές επιλογές και επιλεγμένες προϋποθέσεις, η προϋπόθεση που θα εκπληρώνεται πρώτη θα έχει προτεραιότητα έναντι των άλλων και οι υπόλοιπες επιλογές θα απενεργοποιούνται. Μπορείτε να επιλέξετε είτε να θέσετε ξανά το ίδιο σετ επιλογών είτε να κάνετε νέα επιλογή/ές και να συνεχίσετε το παιχνίδι.\nΗ επιλογή 'ΑΥΤΟΜΑΤΗ ΠΕΡΙΣΤΡΟΦΗ' θα είναι απενεργοποιημένη στη λειτουργία εικονικού παιχνιδιού.\nΕπανάληψη στοιχήματος/Αλλαγή στοιχήματος: Το προεπιλεγμένο στοίχημα για την επόμενη περιστροφή θα είναι το ίδιο με το ποσό που στοιχηματίσατε στην προηγούμενη περιστροφή. Κάντε απλά κλικ στο 'ΠΕΡΙΣΤΡΟΦΗ' για να τοποθετήσετε πάλι το ίδιο στοίχημα. Για να αλλάξετε το στοίχημά σας, αυξήστε ή μειώστε το ποντάρισμα στην οθόνη του παιχνιδιού.\nΓια να χρησιμοποιήσετε τις Ρυθμίσεις παιχνιδιού, κάντε κλικ στο κουμπί Ρυθμίσεις παιχνιδιού στο κάτω μέρος της οθόνης παιχνιδιού, μεταξύ των εικονιδίων του Πίνακα Κερδών και του εικονιδίου Ήχου.\nΉχος: Ο παίκτης μπορεί να ρυθμίσει την ένταση των ηχητικών εφέ μέσω του πλήκτρου Ήχου.\nΗχητικά εφέ: Επιλέξτε On / Off για να ενεργοποιήσετε ή να απενεργοποιήσετε τους ήχους νίκης.\nΓρήγορη περιστροφή: Κάνοντας αυτή την επιλογή, το παιχνίδι θα εκτυλίσσεται πιο γρήγορα από ότι συνήθως.\nΜπάρα Space για περιστροφή: Οι παίκτες μπορούν να χρησιμοποιήσουν τη μπάρα space για να κάνουν περιστροφές στο παιχνίδι.\nΤο παιχνίδι παίζεται με 5 σταθερές γραμμές πληρωμών.\nΌλες οι αποπληρωμές πραγματοποιούνται σύμφωνα με τον πίνακα πληρωμών που εμφανίζεται επάνω δεξιά στην οθόνη παιχνιδιού.\nΟ πίνακας κερδών εμφανίζει πάντα το ποσό κέρδους για το τρέχον επιλεγμένο στοίχημα σε 5 σταθερές γραμμές πληρωμών.\nΤο υψηλότερο ποσό νίκης πληρώνεται σε κάθε γραμμή κερδών.\nΤα κέρδη σε διαφορετικές γραμμές πληρωμών προστίθενται.\nΗ υψηλότερη αποπληρωμή θα καταβληθεί εάν σύμβολα όπως το Πορτοκάλι, η Καμπάνα και το Δαμάσκηνο εμφανιστούν σε κάποια ισχύουσα γραμμή πληρωμών.\nΤο παιχνίδι και οι κανόνες παιχνιδιού είναι ίδιοι τόσο στο παιχνίδι πραγματικών χρημάτων όσο και στο παιχνίδι εικονικών χρημάτων. Ωστόσο η επιλογή αυτόματης περιστροφής δεν είναι διαθέσιμη στη εκδοχή εικονικών χρημάτων.\nΛειτουργία Σούπερ Μετρητή:\nΤο ΣΥΝΟΛΙΚΟ ΠΟΝΤΑΡΙΣΜΑ τοποθετείται σε αναλογία 4:1 που αφορά τον Σούπερ Μετρητή και το υπόλοιπο του παίκτη αντίστοιχα.\nΌποτε υπάρχει κέρδος, το συνολικό ποσό κέρδους θα προστίθεται στον Σούπερ Μετρητή.\nΕάν ο Σούπερ Μετρητής έχει μηδενικό ποσό, τότε το απαιτούμενο ποσό για την τοποθέτηση στοιχήματος προστίθεται από το υπόλοιπο του παίκτη στον Σούπερ Μετρητή.\nΑνά πάσα στιγμή, οι παίκτες μπορούν να μεταφέρουν το υπόλοιπο από τον Σούπερ Μετρητή στο δικό τους υπόλοιπο, κάνοντας κλικ στο "Προσθήκη υπολοίπου" δίπλα στον Σούπερ Μετρητή.\nΕάν το ποσό του Σούπερ Μετρητή υπερβεί την αξία που εμφανίζεται στην οθόνη (ακριβώς κάτω από τον Σούπερ Μετρητή), τότε το συνολικό ποσό θα πιστώνεται στο υπόλοιπο του χρήστη.\nΟ παίκτης δεν θα μπορεί να τοποθετήσει ποντάρισμα που υπερβαίνει το ποσό του Σούπερ Μετρητή. Σε αυτή την περίπτωση, οι παίκτες μπορούν να συλλέξουν το ποσό του Σούπερ Μετρητή και στη συνέχεια να τοποθετήσουν το επιθυμητό ποντάρισμα.\nΕπιλογές μενού βασικού παιχνιδιού\nΚάντε κλικ στο Κανόνες παιχνιδιού για να δείτε τους κανόνες του παιχνιδιού.\nΚάντε κλικ στο Κατάθεση για να προσθέσετε χρήματα στον λογαριασμό σας.\nΚάντε κλικ στο Πραγματικό/Εικονικό για να επιλέξετε παιχνίδι με πραγματικά ή εικονικά χρήματα.\nΗ λειτουργία Αρχεία παιχνιδιού ισχύει μόνο για τα παιχνίδια με πραγματικά χρήματα.\nΗ θεωρητική επιστροφή στον παίκτη από αυτό το παιχνίδι είναι 96,1%.\nΕάν αποσυνδεθείτε στη μέση του κυρίως παιχνιδιού, το λογισμικό θα ολοκληρώσει αυτόματα το παιχνίδι για εσάς. Θα μπορέσετε να δείτε το αποτέλεσμα κάνοντας κλικ στο πλήκτρο 'Αρχεία παιχνιδιού' μόλις ξανασυνδεθείτε.\nΚάντε κλικ στο κουμπί 'Κατάθεση' στο κάτω μέρος της οθόνης παιχνιδιού και καταθέστε.\n4. Εάν συνεχίζετε να αντιμετωπίζετε προβλήματα, επικοινωνήστε με το 24ωρης λειτουργίας Τμήμα Εξυπηρέτησης Πελατών.\nΗμερομηνία τελευταίας τροποποίησης: 28.03.2019


Μεταχειρισμενα SUZUKI SX4 1.6 DDiS Cool 120HP, 1.598 cc, μοντ. 2/'15, 120 hp, μπλε, 93.093 χλμ., χειροκίνητο κιβώτιο, κίνηση μπροστά, 5θυρο, υδρ. τιμόνι, ABS, ESP, αερόσακοι οδηγού - συνοδηγού, ηλεκ. καθρέπτες - ...\n»λεπτομέρειες αγγελίαςμε κωδικό 715679472\nSUZUKI SX4 1.6 DDiS Cool 120HP\nSUZUKI SX4 1.6 DDiS Cool 120HP, στην περιοχή Κεντρικά & Δυτικά Προάστια > Νέα Ιωνία\nSUZUKI SX4 1.6 DDiS Cool 120HP, 1.598 cc, μοντ. 2/'15, 120 hp, μπλε, 93.093 χλμ., χειροκίνητο κιβώτιο, κίνηση μπροστά, 5θυρο, υδρ. τιμόνι, ABS, ESP, αερόσακοι οδηγού - συνοδηγού, ηλεκ. καθρέπτες - κλειδαριές, immobilizer, πετρέλαιο, Αυτό το Suzuki SX4 είναι ελεγμένο με τα αυστηρότερα κριτήρια και συνοδεύεται από λεπτομερή τεχνική αναφορά 200+ σημείων. Είναι ατρακάριστο, απόλυτα ασφαλές και έχει συντηρηθεί με πλήρη επιμέλεια στο παρελθόν. Καταναλώνει περίπου 4.2 λίτρα ανά 100 χιλιόμετρα, κατατάσσοντας το στα πολύ οικονομικά αυτοκίνητα της κατηγορίας του Εξοπλίζεται μεταξύ άλλων με Bluetooth, Αυτόματο πιλότο (cruise control) και Πολυλειτουργικό τιμόνι. Μπορείς να λάβεις δωρεάν την τεχνική αναφορά καλώντας απλώς στο 2102561460. www.spotawheel.gr, τιμή 12.900€, συζητήσιμη (4899). Spotawheel.gr\nΈκδοση: 1.6 DDiS Cool 120HP\nΤρίτη, 10 Αυγούστου 2021 Τηλέφωνο επικοινωνίας:\nΜε ενδιαφέρει αυτή η αγγελία σας στη Χρυσή Ευκαιρία: \_n\_nΤίτλος αγγελίας: SUZUKI SX4 1.6 DDiS Cool 120HP\_n\_nΣας ευχαριστώ πολύ!\_n


Postlarissa.gr-Τα νέα ταξιδεύουν - Πέντε Λαρισαίοι «έφυγαν» από κοντά μας\nΠέντε κηδείες στη Λάρισα σήμερα Πέμπτη 12 Δεκεμβρίου 2019\nΑπεβίωσε η Αικατερίνη Ευθυμίου σε ηλικία 80 ετών. Η κηδεία της θα τελεστεί σήμερα Πέμπτη και ώρα 12.00 μ. από τον Ιερό Ναό Αγίας Παρασκευής στη Μελιβοία Αγιάς. Η εκλιπούσα αφήνει πίσω παιδιά, εγγόνια, αδέλφια, ανίψια.\nΑπεβίωσε σε ηλικία 82 ετών η Ηλέκτρα Καπελλα. Η κηδεία της θα τελεστεί σήμερα Πέμπτη και ώρα 12.00 μ. στον Ιερό Ναό Αγίων Κωνσταντίνου και Ελένης, στο Συκούριο. Η εκλιπούσα αφήνει πίσω τον σύζυγό της, παιδιά, εγγόνια, αδέλφια, ανίψια.\nΣε ηλικία 85 ετών απεβίωσε ο Αντώνιος Βαβδυνός. Η κηδεία του θα τελεστεί σήμερα Πέμπτη και ώρα 11.00 π.μ. στον Ιερό Ναό Παμμεγίστων Ταξιαρχών, στην Καρίτσα Λάρισας. Ο εκλιπών αφήνει πίσω τη σύζυγό του, παιδιά, αδέλφια, ανίψια.\nΑπεβίωσε σε ηλικία 86 ετών ο Κίμων Καλφούντζος, Κτηματίας. Η κηδεία του θα τελεστεί σήμερα Πέμπτη και ώρα 3.00 μ.μ. στον Ιερό Ναό της Αγίας Τριάδος, στη Λάρισα. Ο εκλιπών αφήνει πίσω παιδιά, εγγονές, αδελφούς, ανιψιούς.\nΣε ηλικία 93 ετών απεβίωσε ο Δημήτριος (Μίμης) Αρχοντόπουλος. Η κηδεία του θα τελεστεί σήμερα Πέμπτη και ώρα 11.30 π.μ. από τον Ιερό Ναό Αγίου Δημητρίου (Νέα Σμύρνη) στη Λάρισα. Ο εκλιπών αφήνει πίσω τη σύζυγό του, παιδιά, εγγόνια, ανεψιούς.\n« Ένωση Ιατρών Νοσοκομείων Κ.Υ. Λάρισας: Καταγγέλλουμε την κρατική βία και την επίθεση με ΜΑΤ εναντίον των νοσοκομειακών γιατρών Συγκίνηση και γέλιο στην εκδήλωση της Ε.Ο. ΣΤΗΡΙΞΗ για τον Βασίλη Πιπέρη »


Η Τέχνη της Νέας Αντικειμενικότητας - Fuctart.gr\nΜε τον όρο Νέα Αντικειμενικότητα (Neue Sachlichkeit) ορίζουμε ένα καλλιτεχνικό κίνημα που γεννήθηκε στη Γερμανία τη δεκαετία του 1920, μετά τον πρώτο παγκόσμιο πόλεμο. Το κίνημα αυτό χαρακτηρίζεται από μια παραστατική απεικόνιση του κόσμου με ρεαλιστικό τρόπο, σε αντίθεση με τον ιδεαλισμό του εξπρεσιονισμού.\nΚυριότεροι εκπρόσωποι της Νέας Αντικειμενικότητας θεωρούνται οι Ότο Ντιξ, Μαξ Μπέκμαν και Τζορτζ Γκρος.\nΗ δεκαετία του ’20 είναι στην Γερμανία μια επαναστατική εποχή, στην πολιτική και την τέχνη. Μετά την ελπίδα που γεννήθηκε με την λήξη του πολέμου, στην χώρα επικρατεί μια αίσθηση ματαιότητας, που εκφράζεται με αποστασιοποίηση από τα κοινά και έναν κυνισμό στην αντιμετώπιση της καθημερινότητας.\nΣε αυτό το γενικότερο υπόβαθρο γεννιέται η καλλιτεχνική τάση της Νέας Αντικειμενικότητας, που εκφράζει μια ρεαλιστική αντίληψη της ζωής, μέσα από την πιστή παραστατικότητα. Η θεματογραφία αντλείται από την έντονη πολιτική και κοινωνική αναταραχή της εποχής.\nΚαλλιτέχνες όπως οι Ντιξ και Γκρος απεικονίζουν με άμεσο τρόπο θέματα όπως ο θάνατος, η ασχήμια, η βία, τα γηρατειά, η πορνεία.\nΟ όρος Νέα Αντικειμενικότητα επινοήθηκε για να εκφράσει αυτό το κίνημα μετά από μια έκθεση τέχνης που έγινε στην Kunsthalle του Mannheim.\nΌπως αναφέρει ο G.F. Hartlaub, σε ένα γράμμα στον Alfred H. Barr Jr, του Ιουλίου του 1929: ”Ο κυνισμός και η παραίτηση είναι η αρνητική πλευρά της Neue Sachlichkeit. Η θετική της πλευρά εκφράζεται με τον ενθουσιασμό για την άμεση πραγματικότητα ως αποτέλεσμα της επιθυμίας να αντιμετωπίσει κανείς τα πράγματα εντελώς αντικειμενικά, σε υλική βάση, χωρίς να τα επενδύει αμέσως με εξιδανικευμένες σημασίες” .\nΑυτά τα χαρακτηριστικά απαντώνται και σε άλλους τομείς της τέχνης, όπως η λογοτεχνία, η φωτογραφία, ο κινηματογράφος, η μουσική και η αρχιτεκτονική.\nΤο κίνημα της Νέας Αντικειμενικότητας έπαψε να υπάρχει το 1933, όταν έπεσε η Δημοκρατία της Βαϊμάρης και ανήλθαν στην εξουσία οι Ναζί. Πολλοί εκπρόσωποι του κινήματος έφυγαν από την χώρα αρνούμενοι να δεχτούν το χιτλερικό καθεστώς.


HomTom S7: νέα full-display πρόταση, με 3GB RAM, dual camera, τιμή «χώμα» - GizChina Greece\nΤο HomTom S7 είναι διαθέσιμο για προπαραγγελίες τώρα, στην τιμή των 102€ μόλις για περιορισμένο χρονικό διάστημα!\nΑποκτήστε το HomTom S7 σε προπαραγγελία στα 102€ από το Gearbest\nΑποκτήστε το HomTom S8 στα 134€ από το Gearbest!\nΑποκτήστε το HomTom S9 Plus στα 137€ από το Gearbest!\nTags: homtom s7\nNext post Xiaomi Mi 5X: η έκδοση 4GB RAM + 64GB ROM στα 171€ σε νέο flash sale!\nPrevious post OpenSignal: πόσο γρήγορο είναι το 4G/LTE στην Ελλάδα;


ΑΘΛΗΤΙΚΟΙ ΨΙΘΥΡΟΙ: 4 Αυγ 2015\nΤην ευκαιρία να διεκδικήσει το τρόπαιο του τουρνουά Audi Cup έχασε η Τότεναμ, που ηττήθηκε από τη Ρεάλ Μαδρίτης με σκορ 2-0! Βρήκε δίχτυα κόντρα στην πρώην ομάδα του ο Γκάρεθ Μπέιλ.\nΜε εξαίρεση τις αρχές κάθε ημίχρονο, που έμπαινε δυνατά και έχανε ευκαιρίες για το γκολ, η Τότεναμ δεν είχε κάτι ιδιαίτερο να επιδείξει. Όσο περνούσαν τα λεπτά, η Ρεάλ αναλάμβανε την πρωτοβουλία των κινήσεων και προκαλούσε συνεχώς ρωγμές στην αγγλική άμυνα.\nΣε μια από αυτές, ο Ίσκο έβγαλε τη σέντρα στον Χάμες Ροντρίγκες και εκείνος χωρίς να δυσκολευτεί άνοιξε το σκορ με κοντινή κεφαλιά στο 36'. Το τελειωτικό χτύπημα για τα «σπιρούνια» ήρθε από έναν πρώην ποδοσφαιριστή τους, τον Γκάρεθ Μπέιλ, ο οποίος με δυνατό σουτ έγραψε το 2-0 και έστειλε τη «Βασίλισσα» στον τελικό, όπου θα αντιμετωπίσει την νικήτρια του ζευγαριού Μπάγερν Μονάχου- Μίλαν. Ο ηττημένος θα αναμετρηθεί με την Τότεναμ για την 3η θέση.\nΣε συμφωνία με τη Ρεάλ Μαδρίτης για την απόκτηση του ταλαντούχου μέσου, Σέρχιο Μολίνα, ήρθε η Στόουκ!\nΟ 19χρονος άσος, μέλος των μικρών ομάδων της «Βασίλισσας», είχε μπει στο μάτι του Μαρκ Χιουζ από τον περασμένο μήνα και με σωστές, προσεκτικές κινήσεις η Στόουκ τον έκανε δικό της για τα επόμενα τρία χρόνια.\nΟ νεαρός άσος θεωρείτο ως ένα από τα μεγαλύτερα ταλέντα των ακαδημιών της Ρεάλ, κάτι που φάνηκε και στο περσινό UEFA Youth League όπου μέτρησε 6 συμμετοχές και δύο γκολ.\nΗ Άστον Βίλα είναι η ομάδα που ψάχνεται ενεργά αυτή τη στιγμή για την περίπτωση του Αντάμα Τραορέ από τη Μπαρτσελόνα και όχι η Λίβερπουλ.\nΗ «Liverpool Echo» αναφέρει ότι κόντρα στα δημοσιεύματα που κάνουν λόγο για άμεση μετακίνηση του ποδοσφαιριστή στην Αγγλία για λογαριασμό των «κόκκινων», δεν υφίσταται ενδιαφέρον του συλλόγου του Μέρσεϊσαϊντ για τον παίκτη.\nΑντ' αυτού, η Άστον Βίλα την ψάχνει για τον 19χρονο εξτρέμ, ενώ οι Στόουκ και Έβερτον απλά τον είχαν στη λίστα τους...\nΈφυγε από τη Μπρέντφορντ και... επιστρέφει αμέσως!!\nΟ 33χρονος μέσος φορούσε πέρυσι το περιβραχιόνιο του αρχηγού στον λονδρέζικο σύλλογο, όμως υπέγραψε πλέον μονοετές συμβόλαιο συνεργασίας με την Ίπσουϊτς, με οψιόν επέκταση και για δεύτερο χρόνο.\nΤο προσεχές Σάββατο στο «Griffin Park», είναι πολύ πιθανό ο Ντάγκλας να τεθεί άμεσα αντιμέτωπος με την πρώην ομάδα του, στην πρώτη αγωνιστική της νέας σεζόν στην Τσάμπιονσιπ...\nΣτις 13.000 σταμάτησε η προσέλευση των οπαδών της Νιούκαστλ στο «St. James' Park» για την ανοιχτή προπόνηση και την παρουσίαση των νέων μεταγραφικών αποκτημάτων, με τον κόσμο της ομάδας να στέλνει ηχηρό μήνυμα στήριξης ενόψει της νέας σεζόν!\nΗ περσινή αγωνιστική περίοδος ήταν απογοητευτική, προβληματική, με εντάσεις και με μάχη για την αποφυγή του υποβιβασμού.\nΟι «καρακάξες» κατάφεραν ουσιαστικά μια αγωνιστική πριν από το φινάλε να εξασφαλίσουν την παρουσία τους στην Πρέμιερ Λιγκ και τη νέα ποδοσφαιρική χρονιά, ενώ πλέον, με τον Στιβ ΜακΚλάρεν στο «τιμόνι» και τους Μίτροβιτς, Βαϊνάλντουμ και Μπεμπά στο ρόστερ, όλα μοιάζουν πιο αισιόδοξα.\nΤόσο, που στο «St. James' Park» βρέθηκαν 13.000 οπαδοί για τη σημερινή ανοιχτή προπόνηση, δείχνοντας στους ποδοσφαιριστές ότι θα είναι κοντά τους για τη νέα προσπάθεια που θα γίνει από το προσεχές Σαββατοκύριακο...\nΠρόθυμη να δώσει λύση στο αγωνιστικό αδιέξοδο του Φάμπιο Μπορίνι εμφανίζεται η Φιορεντίνα.\nΣημερινό (4/8) δημοσίευμα της «Gazzetta dello Sport» αναφέρει ότι οι «βιόλα» έχουν ψηλά στη μεταγραφική τους λίστα τον επιθετικό της Λίβερπουλ, προορίζοντάς τον ως αντί- Γκόμες (μετακόμισε στην Τουρκία).\nΜάλιστα, λέγεται ότι οι άνθρωποι της ομάδας κατέληξαν στην περίπτωση του… ξενιτεμένου επιθετικού, απορρίπτοντας την περίπτωση του Ματία Ντέστρο της Ρόμα.\nΜε αυτοπεποίθηση και πάνω απ' όλα... ηρεμία θα ξεκινήσει τη νέα προσπάθεια στην Τσέλσι, ο Ραδαμέλ Φαλκάο, τονίζοντας ότι φέτος δεν αισθάνεται πίεση για αποδείξεις και γκολ.\nΤο πέρασμά του από τη Μάντσεστερ Γιουνάιτεντ την περασμένη αγωνιστική περίοδο ήταν κάκιστο, ο κόσμος άρχισε να σκέφτεται πως ίσως δεν ξαναδούμε τον παλιό, καλό «τίγρη», όμως αυτός φάνηκε αισιόδοξος για τη νέα σεζόν στα «μπλε», λέγοντας:\n«Αισθάνομαι καλά, έχω αυτοπεποίθηση, δεν αισθάνομαι καμία πίεση για γκολ και είμαι ήρεμος. Ελπίζω αυτό να με βοηθήσει τη νέα σεζόν. Εύχομαι να έχουμε σωστό και υγιή ανταγωνισμό με τους Ντιέγκο Κόστα και Ρεμί».\nΣτην Τσάμπιονσιπ με τη Χαλ θα βγάλει τη νέα σεζόν ο Τσούμπα Άκπομ, αφού παραχωρήθηκε δανεικός από την Άρσεναλ ώστε να πάρει παιχνίδια στα πόδια του.\nΟ 19χρονος επιθετικός που έπαιξε και ήταν καλός σε γενικές γραμμές στο πρόσφατο «Emirates Cup», ενώ μάλιστα είχε πετύχει και χατ-τρικ κόντρα στη μικτή ομάδα από τη Σιγκαπούρη στο Barclays Asian Trophy, ανήκει στους «κανονιέρηδες» από την ηλικία των έξι ετών.\nΤο ντεμπούτο του με την πρώτη ομάδα το πραγματοποίησε τον Σεπτέμβριο του 2013, όμως, δεν έχει έρθει ακόμα η ώρα της εδραίωσης και πρέπει ν' αποκομίσει ορισμένες εμπειρίες ακόμα ώστε να ανταπεξέλθει στο επίπεδο της Πρέμιερ Λιγκ. Γι' αυτό η νέα αγωνιστική περίοδος θα τον βρει στη Χαλ.\nΟι Ρωμαίοι παρουσιάζονται αποφασισμένοι να «χτυπήσουν» τον Ιταλό επιθετικό, αρκεί όμως να εξασφαλίσουν τα έσοδα από την είσοδο στα γκρουπ.\nΑυτή είναι η βασική προϋπόθεση των Ιταλών, οι οποίοι σύμφωνα με την «Daily Mail» δεν πρόκειται να αρχίσουν συζητήσεις με τους «κόκκινους» πριν το τέλος των πλέι οφ της κορυφαίας διασυλλογικής διοργάνωσης.\nΓια χρονικό διάστημα που πιθανότατα θα είναι μεγάλο αλλά δεν έχει διευκρινιστεί ακόμα, θα πρέπει ν' απουσιάσουν από τις αγωνιστικές τους υποχρεώσεις με την Έβερτον οι Κέβιν Μιραλάς και Τζον Στόουνς, όπως υποστήριξε ο Ρομπέρτο Μαρτίνεθ.\nΟ κόουτς των «ζαχαρωτών» εξέφρασε την ανησυχία του για την κατάσταση των δύο ποδοσφαιριστών, οι οποίοι αποκόμισαν τα προβλήματα τραυματισμών στο φιλικό της Κυριακής απέναντι στη Βιγιαρεάλ, προς τιμήν του Ντάνκαν Φέργκιουσον.\n«Θα κάνουν κάποιες νέες εξετάσεις για να μάθουμε την κατάστασή τους, όμως θα πρέπει να είμαστε ιδαίτερα προσεκτικοί μαζί τους» ανέφερε ο Ρομπέρτο Μαρτίνεθ.\nΣτην ενίσχυση της αμυντικής γραμμής έχει πέσει το βάρος των ανθρώπων της Έβερτον, με τα σημερινά ρεπορτάζ να παρουσιάζουν δύο από τους μεταγραφικούς στόχους της ομάδας.\nΣύμφωνα με το «TalkSport», λοιπόν, ο Ρομπέρτο Μαρτίνεθ έχει ψηλά στη λίστα του τον σέντερ μπακ της Νάπολι, Καλιντού Κουλιμπαλί και τον ομοθεσίτη του της Πάτρικ Θιστλ, Τζακ Χέντρι.\nΗ περίπτωση του πρώτου δεν είναι καθόλου εύκολη, μια και- όπως αποκάλυψε ο μάνατζέρ του- είναι ευχαριστημένος στην Ιταλία, ενώ για τον νεαρό (σαφώς πιο προσιτή λύση) έχουν ήδη γίνει ορισμένες επαφές.\nΓιώργος Σαββίδης: «Ο Φραν και ο Ιγκόρ χτίζουν μια καλή ομάδα»\nΜε έναν ιδιαίτερο τρόπο θέλησε να καλωσορίσει τον Γκάρι Ροντρίγκες ο γιος του Ιβάν Σαββίδη, Γιώργος. Στη συνέχεια -μάλιστα- εξέφρασε και την πίστη του στη δουλειά των Αρνεσεν και Τούντορ.\nΜε έναν ιδιαίτερο τρόπο θέλησε να καλωσορίσει τον Γκάρι Ροντρίγκες ο γιος του Ιβάν Σαββίδη, Γιώργος.\nΑνέβασε στον instagram ένα βίντεο του νέου άσου του ΠΑΟΚ, στο οποίο 22χρονος σκοράρει με ένα εξαιρετικό σουτ, γράφοντας ως σχόλιο... «γκολάραααα».\nΩστόσο ιδιαίτερο ενδιαφέρον είχε η συνέχεια...\nΟι οπαδοί του ΠΑΟΚ που τον ακολουθούν άρχισαν να ρωτούν αν θα υπάρξει συνέχεια στις μεταγραφές με τον Γιώργο Σαββίδη να απαντά...\n«Δεν ξέρω αν σήμερα θα υπάρξουν και άλλες ανακοινώσεις, αλλά σύντομα και για αυτό είμαι σίγουρος. Ο Φρανκ και ο Ιγκόρ «χτίζουν» μία καλή ομάδα και είναι μία ομάδα που λειτουργεί σαν οικογένεια πιστεύω». *Πηγή: sport-fm.gr*\n«Φλερτ» μεταξύ ΠΑΟΚ και Μαλεζά φαίνεται να υπάρχει, με τον Έλληνα κεντρικό αμυντικό του Παναιτωλικού να περιμένει κάποια πρόταση ώστε να επιστρέψει στην παλιά του ομάδα.\nΦαίνεται πως υπάρχουν αρκετές πιθανότητες ώστε να γίνει πραγματικότητα που θέλει επιστροφή του Στέλιου Μαλεζά στον ΠΑΟΚ.\nΟ Έλληνας κεντρικός αμυντικός, ο οποίος αγωνίζεται για λογαριασμό του Παναιτωλικού, έχει φορέσει στο παρελθόν τη φανέλα του «Δικεφάλου του Βορρά» και σίγουρα βλέπει με καλό μάτι το ενδεχόμενο να παίξει ξανά στην Τούμπα.\nΒέβαια, δεσμεύεται μέχρι το επόμενο καλοκαίρι με την ομάδα του Αγρινίου, κάτι που όμως μπορεί να αλλάξει έναντι 100.000 ευρώ, όση είναι και η σχετική ρήτρα αποδέσμευσής του. *Πηγή: sport-fm.gr*\n"Όταν παίζεις σε υψηλό επίπεδο, πάντα είσαι υπό πίεση. Όλα σημαντικά για το κλαμπ και αυτός ήταν και ο στόχος όταν δημιουργήθηκε αυτή η ομάδα, να γίνει ανταγωνιστική με νέους παίκτες, να περιορίσουμε τα χρέη και η ομάδα να κάνει βήματα προόδου και να εξελίσσεται. Γίνονται αυτά με σωστά βήματα και με πλάνο. Το οικονομικό παίζει ρόλο, αλλά προέχει να επικεντρωθούμε στο αγωνιστικό. Αν είμαστε σωστοί εμείς, τα πράγματα θα είναι καλά για εμάς". *Πηγή: sport-fm.gr*\nΠολύ κοντά στην απόκτηση του Αρτιόμς Ρούντνεβς βρίσκεται ο ΠΑΟΚ που φαίνεται να τα έχει βρει σε όλα με τον Λεττονό που πέρασε μάλιστα από ιατρικές εξετάσεις.\nΑπό ιατρικές εξετάσεις πέρασε με επιτυχία νωρίτερα ο Αρτιόμς Ρούντνεβς, ο οποίος πλέον βρίσκεται πολύ κοντά στον ΠΑΟΚ.\nΌλα δείχνουν ότι ο «Δικέφαλος του Βορρά» πλησιάζει σε συμφωνία με τον Λεττονό επιθετικό και μένει να διευθετηθεί και το «αγκάθι» που ακούει στο όνομα Αμβούργο.\nΟ Ρούντνεβς έχει συμβόλαιο για ακόμη ένα χρόνο με τη γερμανική ομάδα που προφανώς επιμένει σε κάποιο ποσό ώστε να τον αποδεσμεύσει. *Πηγή: sport-fm.gr*\nΣτους «4» του κόσμου η Ελλάδα!Η Εθνική πόλο μετά σε ματς που κρίθηκε στα…δευτερόλεπτα επικράτησε στα πέναλτι 12-11 (7-7 κ.δ.) της Αυστραλίας και διεκδικεί μια θέση στο βάθρο του Παγκόσμιου του Καζάν\nΦουλάρει για μετάλλιο η Εθνική ομάδα πόλο ανδρών που κατέθεσε ψυχή και επιβλήθηκε στα πέναλτι της Αυστραλίας, πανηγυρίζοντας την σπουδαία πρόκριση στις τέσσερις κορυφαίες ομάδες του Παγκοσμίου πρωταθλήματος που γίνεται στο Καζάν.\nΗ εξέλιξη του ματς ήταν συγκλονιστική. Η Ελλάδα βρέθηκε πίσω στο σκορ μέχρι και με δύο γκολ, στην έναρξη του τρίτου οκταλέπτου, όμως με φοβερή κατάθεση ψυχής και ένα σούπερ τέταρτο οκτάλεπτο έστειλε το ματς στα πέναλτι, όπου κυριάρχησε.\nΗ κανονική διάρκεια ολοκληρώθηκε 7-7, με τον Φουντούλη να πετυχαίνει το τέρμα που έστειλε το ματς στα πέναλτι τέσσερα δευτερόλεπτα πριν την λήξη, ενώ ο Φλέγκας στην πρώτη εκτέλεση των Αυστραλών «καθάρισε» δίνοντας ψυχολογία στο ελληνικό σύνολο για την ψυχοφθόρα διαδικασία.\nΕπόμενος αντίπαλος για την Ελλάδα θα είναι η Κροατία την Πέμπτη (6/8 - 20.30). Σε περίπτωση νίκης, μάλιστα, εκτός απ' την διεκδίκηση του χρυσού μεταλλίου θα εξασφαλίσουν και το εισιτήριο για τους Ολυμπιακούς Αγώνες του Ρίο, που παίρνουν οι δύο φιναλίστ του Παγκοσμίου Πρωταθλήματος.\nΌτι θα ήταν ένα δυνατό παιχνίδι με πολύ σκληρές άμυνες φάνηκε απ' την αρχή. Οι δύο ομάδες μπήκαν με πρώτο στόχο να κρατήσουν το μηδέν, αλλά μόνο η ελληνική ομάδα το κατάφερε, αφού ένας κεραυνός του Χρήστου Αφρουδάκη σμπαράλιασε την αυστραλιανή άμυνα.\nΣτο δεύτερο οκτάλεπτο, όμως, η επιθετική αδυναμία που φάνηκε, αλλά και η ατυχία, άρχισε να στοιχίζει στην γαλανόλευκη. Ένα γρήγορο γκολ των Αυστραλών έφερε το ματς στα ίσα (1-1), ενώ τα «καγκουρό» βρήκαν απάντηση και στο νέο προβάδισμα που πήρε η Ελλάδα με το Φουντούλη. Ο Γιούνκερ έδωσε για πρώτη φορά τα ηνία του σκορ στους Αυστραλούς, που αμύνθηκαν σκληρά.\nΤο γκολ του Κολόμβου μείωσε στο γκολ ένα λεπτό μετά την έναρξη του τρίτου οκταλέπτου και σήμανε την αντεπίθεση της Ελλάδας. Γενηδουνιάς και Γούνας έδωσαν το προβάδισμα στην Εθνική (5-4) και αντέστρεψαν την ψυχολογία ενόψει του τρομερού τέταρτου οκταλέπτου.\nΕκεί ξεκίνησε και η καταιγίδα από γκολ, με τους Αυστραλούς να επανακτούν το προβάδισμα δύο φορές (1.52’ και 00.38’ πριν το φινάλε). Η ομάδα του Βλάχου όμως δεν είχε μιλήσει ακόμα. Ο Γεννηδουνιάς αρχικά σκόραρε μετά από ασίστ του Μυλωνάκη και ο Φουντούλης με τρομερό σουτ έστειλε το παιχνίδι στα πέναλτι.\nΗ απόκρουση του Φλέγκα στο πρώτο πέναλτι των Αυστραλών με εκτελεστή τον Γιούνγκερ έδωσε ισχυρό προβάδισμα στην Ελλάδα, που ήταν εύστοχη σε όλα και πήρε την σπουδαία πρόκριση.\nΤα οκτάλεπτα: 1-0, 1-3, 3-1, 2-3. Τα πέναλτι: 5-4\nΕλλάδα (Βλάχος): Μυλωνάκης 1, Γεννηδουνιάς 2, Φουντούλης 3, Αφρουδάκης 2, Κολόμβος 1, Γούνας 2, Βλαχόπουλος 1.\nΑυστραλία (Φάτοβιτς): Πάουερ 1, Τζίχριστ 1, Ρόατς 3, Γιάγκερ 3, Σουίφτ 2, Χάουντεν 1.\n0-0 Φλέγκας απόκρουση, το έχασε ο Γιούνγκερ\n5-4 Γούνας. *Πηγή: sport-fm.gr*\nΔείτε στη WEB TV του sport-fm.gr πλάνα από όσα μπορεί να κάνει στο γήπεδο το τελευταίο μεταγραφικό απόκτημα του ΠΑΟΚ, Γκάρι Ροντρίγκες.\nΤην απόκτηση του Γκάρι Ροντρίγκες για τα επόμενα τρία χρόνια ανακοίνωσε ο ΠΑΟΚ.\nΟ εξτρέμ από το Πράσινο Ακρωτήριο δήλωσε ήδη πως θέλει να κατακτήσει το πρωτάθλημα με τον «Δικέφαλο του Βορρά» και μπορείτε να δείτε στη WEB TV του sport-fm.gr με ποιον τρόπο μπορεί ο ίδιος να συνεισφέρει στο γήπεδο.\nΠαρελθόν αποτελεί για τον ΠΑΟΚ ο Σωτήρης Παπαγιαννόπουλος. Ο ομογενής αμυντικός δεν «έπιασε» στον «Δικέφαλο του Βορρά» και μοιραία αποδεσμεύτηκε.\nΣύντομο αποδείχθηκε το πέρασμα του Σωτήρη Παπαγιαννόπουλου από τον ΠΑΟΚ. Ο ομογενής κεντρικός αμυντικός έλυσε το συμβόλαιό του, μιας και ήταν εκτός πλάνων.\n«Η ΠΑΕ ΠΑΟΚ ανακοινώνει την κοινή συναινέσει λύση του συμβολαίου του Σωτήρη Παπαγιαννόπουλου. Ευχαριστούμε τον ποδοσφαιριστή για την προσφορά του και του ευχόμαστε καλή επιτυχία στη συνέχεια της καριέρας του». *Πηγή: sport-fm.gr*\nΜε ανακοίνωσή της η Βενέτσια διαψεύδει δημοσιεύματα που την ήθελαν πολύ κοντά στην απόκτηση του Μάικ Μπράμος.\nΔιαψεύδει η Βενέτσια όσα γράφτηκαν σχετικά με τον Μάικ Μπράμος και τα δημοσιεύματα που ήθελαν την ιταλική ομάδα να έχει σχεδόν συμφωνήσει με τον ομογενή καλαθοσφαιριστή.\nΗ ανακοίνωση της Βενέτσια:\n«Αντίθετα από ό,τι έχει γραφτεί σε ορισμένα Μέσα και χωρίς να αμφισβητεί την ποιότητα του αθλητή, δεν υπάρχουν συζητήσεις προς το παρόν ανάμεσα στη διοίκηση και στην πλευρά του Μάικ Μπράμου». *Πηγή: sport-fm.gr*\nΟ Έλληνας πρωταθλητής κολύμπησε κοντά στο πανελλήνιο ρεκόρ που πέτυχε το πρωί και κόντρα σε κορυφαίους αθλητές, κάνοντας λίγο πιο αργό χρόνο με 1:56.31 του ημιτελικού.\nΟ Δημητριάδης είχε τη χειρότερη αντίδραση στην εκκίνηση και από τους 16 των δύο σειρών με 0.82 και ήταν τρίτος στο πρώτο 50άρι με 1.12 δευτερόλεπτα διαφορά από τον πρώτο Τσαντ Λε Κλος. *Πηγή: sport-fm.gr*\nΑποφασισμένος για σκληρή δουλειά, ώστε η Εθνική να κάνει πράξη και να μη μείνει στα λόγια τις μεγάλες της βλέψεις στο Ευρωμπάσκετ δήλωσε ο Γιάννης Αντετοκούνμπο. «Πάμε να κάνουμε κάτι καλό», είπε.\nΈτοιμος να δουλέψει σκληρά με τους συμπαίκτες του προκειμένου να αξιοποιηθεί στο έπακρο το αναμφίβολα πλούσιο ταλέντο της Εθνικής και να φτάσει όσο ψηλά μπορεί βάσει των μεγάλων δυνατοτήτων του ρόστερ της δήλωσε ο Γιάννης Αντετοκούνμπο στην ιστοσελίδα της ΕΟΚ. Ο 20χρονος άσος ενσωματώθηκε τη Δευτέρα στην προετοιμασία για το Ευρωμπάσκετ και παρότι πολύ νέος σε ηλικία και στην ομάδα, έδειξε να αντιμετωπίζει την κατάσταση με τη δέουσα ωριμότητα.\n«Το βασικό είναι να παραμείνουμε σε όλη τη διάρκεια της προσπάθειας που αρχίσαμε ψύχραιμοι και συγκεντρωμένοι. Να συνεχίσουμε τις προπονήσεις μας σε δυνατούς ρυθμούς, να μπουν όλα τα παιδιά στο κλίμα και να ασχολούμαστε μόνο με τη δουλειά μας, να συγκεντρωθούμε στο μπάσκετ και να κάνουμε αυτά που μας λένε οι προπονητές μας. Αυτός είναι ο δρόμος για να μπορέσουμε να πάμε να κάνουμε κάτι καλό φέτος», ανέφερε το νέο αστέρι των Μπακς.\nΌντας ένας πρωταγωνιστής φέτος στην ομάδα σου στο ΝΒΑ υπήρχε χώρος στη σκέψη σου και για την Εθνική; «Πάντα υπάρχει. Όποτε βρισκόμασταν με τον Κώστα τον Παπανικολάου, που μιλάμε και αρκετά και με τον Κουφό και τον Καλάθη λέγαμε να έρθει το καλοκαίρι και να βρεθούμε και σαν συμπαίκτες πια με την Εθνική. Είναι κάτι που το περιμέναμε και τώρα είμαστε εδώ και το ζούμε».\nΤο καλοκαίρι άρχισε με καλούς οιωνούς από την Εθνική Εφήβων, με τα παιδιά που είναι κοντά στη δική σου ηλικία να κερδίζουν ένα πανευρωπαϊκό. «Ήταν μια επιτυχία που μας έδωσε όλους μεγάλη χαρά. Τους αξίζει ένα μεγάλο μπράβο και πολλά συγχαρητήρια για όλη τους την προσπάθεια. Εμείς είμαστε κάτι διαφορετικό, μια άλλη ομάδα και όπως σου είπα, πρέπει να αφοσιωθούμε στο δικό μας κομμάτι, στη δική μας προσπάθεια για να τα πάμε όσο καλύτερα μπορούμε».\nΗ φιλοσοφία από όσα λες είναι να προχωράτε βήμα – βήμα μέχρι να δείτε ποιο θα είναι αυτό το καλύτερο. «Έτσι είναι. Το να αρχίσουμε να λέμε και να γράφουμε ότι πάμε για μετάλλιο δεν εγγυάται τίποτα. Οι πράξεις και οι αγώνες θα δείξουν τι θα καταφέρουμε. Γι’ αυτό και λέω ότι ο στόχος είναι να συγκεντρωθούμε στη δουλειά, να μπούμε όλοι στο κλίμα, που μπαίνουμε μέρα με τη μέρα και να διορθώσουμε τα λάθη που κάναμε πέρυσι».\nΌτι και να πει κανείς για την Κέισι Λεντέκι θα είναι λίγο, αφού η 18χρονη κολυμβήτρια σημείωσε νέο παγκόσμιο ρεκόρ στα 1.500 μέτρα στο Παγκόσμιο Πρωτάθλημα υγρού στίβου του Καζάν.\nημιτελικό της Δευτέρας στη ρωσική πόλη, δείχνοντας τι μπορούμε να περιμένουμε από αυτή στη συνέχεια της διοργάνωσης, αλλά και στο εγγύς και απώτερο μέλλον, κατακτώντας πανηγυρικά το χρυσό μετάλλιο στον αγώνα.\nΗ Λεντέκι ήταν σε όλη τη διάρκεια της κούρσας κάτω από το παγκόσμιο ρεκόρ της, ενώ η μεγαλύτερη διαφορά ήταν στα 1.100 μέτρα, όπου ο χρόνος της ήταν 2.60 δευτερόλεπτα κάτω από το ρεκόρ.\nΌμως, δεν μείναμε εκεί. Ο Ανταμ Πίτι σημείωσε παγκόσμιο ρεκόρ στα 50 μέτρα πρόσθιο με 26.42 στον ημιτελικό του αγωνίσματος και απάντησε στο 26.62 που έκανε στα πρωινά προκριματικά ο Κάμερον Βαν Ντε Μπεργκ και ο δυο τους αναμένεται να κοντραριστούν στον τελικό της Τετάρτης για την επίτευξη ενός νέου παγκόσμιου ρεκόρ. *Πηγή: sport-fm.gr*\nΤην περίπτωση του Λάζαρου Χριστοδουλόπουλου σκέφτεται ο ΠΑΟΚ σύμφωνα με δημοσίευμα στην Ιταλία.\nΑρκετές ομάδες παρακολουθούν τον Λάζαρο Χριστοδουλόπουλο και σε αυτές το «tggialloblu.it» συμπεριλαμβάνει και τον ΠΑΟΚ.\nΤο συγκεκριμένο δημοσίευμα δεν μπαίνει σε λεπτομέρειες και αρκείται σε μια απλή αναφορά «μνηστήρων» για τον Έλληνα ποδοσφαιριστή, τονίζοντας πως προσφορές της Αταλάντα κρίθηκαν μη ικανοποιητικές, ενώ η Τζένοα τηρεί στάση αναμονής.\nΠαράλληλα, τονίζει ότι εκτός Ιταλίας Έβερτον και ΠΑΟΚ σκέφτονται την περίπτωσή του.\nΓια ακόμη μία φορά ο Υφ. Αθλητισμού, Σταύρος Κοντονής, επισήμανε πως η Πολιτεία πρέπει να σεβαστεί την απόφαση του ΣτΕ σχετικά με την «Αγιά-Σοφιά». «Ήρθε το πλήρωμα του χρόνου για την ΑΕΚ», πρόσθεσε.\nΔεν αλλάζει την θέση του σχετικά με την ανέγερση του νέου γηπέδου της ΑΕΚ ο Σταύρος Κοντονής. Ο Υφυπουργός Αθλητισμού, σε συνέντευξη που παραχώρησε στην «ΕΡΤ», επισήμανε εκ νέου πως η Κυβέρνηση οφείλει να σεβαστεί την απόφαση του ΣτΕ, που «θωρακίζει» την «Αγιά Σοφιά» απέναντι στις ενστάσεις του δήμου.\nΠαράλληλα, αναφερόμενος στον τρόπο που γκρεμίστηκε το «Νίκος Γκούμας», με αποτέλεσμα η Ένωση να μείνει χωρίς σπίτι, πρόσθεσε πως πλέον «ήρθε το πλήρωμα του χρόνου για να αποκατασταθεί μια αδικία».\n«Όσον αφορά την Πολιτεία, εμείς είχαμε δηλώσει σε ανύποπτο χρόνο, ότι όλοι θα πρέπει να σεβαστούν την απόφαση του ΣτΕ, η οποία θα έλυνε τα ζητήματα που είχαν τεθεί ενώπιον του Ανωτάτου Διοικητικού Δικαστηρίου.\nΗ απόφαση αυτή έχει εκδοθεί και πρέπει να είναι οδηγός για τις παραπέρα ενέργειες. Επομένως θεωρώ ότι έχει έρθει το πλήρωμα του χρόνου για να αποκατασταθεί μια αδικία η οποία είχε γίνει στην ΑΕΚ. Η ΑΕΚ πρέπει να οργανώσει αυτή την προσπάθεια με τον καλύτερο δυνατό τρόπο και να φτιαχτεί το γήπεδο κατά τον τρόπο που είχε προδιαγραφεί και που πλέον έχει και την έγκριση του Ανωτάτου Δικαστηρίου στα θέματα που είχε θέσει ο Δήμος.\nΕπομένως από την Πολιτεία δεν υπάρχει κανένα πρόβλημα και θα πρέπει να συνεχιστεί η προσπάθεια κατά τον καλύτερο δυνατό τρόπο και για την ΑΕΚ και για τον Δήμο».*Πηγή: sport-fm.gr*\nΠαρών στη συνεδρίαση του Κεντρικού Γραφείου της FIBA στο Τόκιο, όπου θα ληφθούν σημαντικές αποφάσεις, θα είναι ο Γιώργος Βασιλακόπουλος.\nΤο τριήμερο 7-9 Αυγούστου συνεδριάζει στο Τόκιο το Κεντρικό Γραφείο της FIBA για μια σειρά σημαντικών ζητημάτων για το μέλλον του μπάσκετ.\nΑυτά περιλαμβάνουν από τη δημιουργία της διοργάνωσης που προορίζεται να υποκαταστήσει την Ευρωλίγκα και την ανάθεση του Παγκοσμίου Κυπέλλου του 2019 σε Κίνα ή Φιλιππίνες, μέχρι την άρση ή μη του αποκλεισμού της Ρωσικής Ομοσπονδίας.\nΠαρών στις διεργασίες θα είναι ο πρόεδρος της ΕΟΚ, Γιώργος Βασιλακόπουλος, ο οποίος αναχωρεί την Τετάρτη για την Ιαπωνία.\nΣτο μίτινγκ του επί κοντώ του Γιόγκριμ θα αγωνιστούν την Τετάρτη οι Κώστας Φιλιππίδης και Κατερίνα Στεφανίδη, ενόψει της καλύτερης προετοιμασίας τους για το Παγκόσμιο Πρωτάθλημα στίβου.\nΗ «ασημένια πρωταθλήτρια Ευρώπης στο αγώνισμα έχει φέτος 4.77 και θα αντιμετωπίσει την κορυφαία φέτος Γιαρισλει Σίβα, τη Σίλκε Σπίγκελμπορυργκ, τη Μαρτίνα Στρουτζ, την Καταρίνα Μπάουερ, τη Γίρινα Πτατσίνκοβα και τη Μάριον Λότου.\nΟ πανελλήνιος ρέκορντμαν με τα 5.91 που βελτίωσαν την καλύτερη επίδοση όλων των εποχών στη χώρα μας, είναι πέμπτος στον κόσμο και θα αντιμετωπίσει τον Ράφαελ Χολντζέπε, τον Σον Μπαρμπέρ, τον Πιότρ Λίσεκ, τον Κάρλ Πεχ, τον Μιλαν Μπαλέρ, τον Γιαν Κούντλιτσκα, τον Ρόμπερτ Σομπέρα, τον Τόμπιας Σέρμπαρθ και τον Χέντρικ Γκρούμπερ.\nΣτον περυσινό αγώνα, οι Έλληνες πρωταθλητές είχαν πάρει την πρώτη θέση, με τον Φιλιππίδη στα 5.55 και τις Στεφανίδη και Κυριακοπούλου στα 4.62. *Πηγή: sport-fm.gr*\nΤις φήμες που αφορούν το μέλλον του αδερφού του για πιθανή μεταγραφή εκτός Ιταλίας διέψευσε ο Ματίας Πογκμπά, τονίζοντας ότι ο Πολ θα παραμείνει στη Γιουβέντους.\nΤη νέα ομάδα στην καριέρα του βρήκε ο αδερφός του Πολ Πογκμπά, Ματίας, καθώς υπέγραψε συμβόλαιο συνεργασίας με την Πάρτικ Θιστλ που συμμετέχει στην πρώτη κατηγορία της Σκωτίας.\nΩστόσο, το ενδιαφέρον για το μέλλον του αδερφού του είναι μεγάλο σε όλη την Ευρώπη και όπως ήταν φυσικό κατά τη διάρκεια της παρουσίασής του ρωτήθηκε για το αν ο Πολ Πογκμπά θα αποχωρήσει από τη Γιουβέντους.\n«Για να είμαι ειλικρινής αυτή τη στιγμή δεν πρόκειται να πάει πουθενά. Είναι παίκτης της Γιουβέντους, αν και όντως υπάρχει ενδιαφέρον από άλλες ομάδες. Προς το παρόν αγωνίζεται και απολαμβάνει το ποδόσφαιρο στην Ιταλία. Για την ώρα είναι παίκτης των Ιταλών», τόνισε ο Ματίας Πογκμπά που όπως φαίνεται από τις δηλώσεις του αφήνει τα πάντα ανοιχτά για το μέλλον. *Πηγή: sport-fm.gr*\nΟ Πλατέλλας τους ξεσήκωσε, Αραβίδης, Σιμόες και Τζεμπούρ άλλο που δεν ήθελαν όμως η αταξία τους βγήκε ξινή, αφού ο Ντούσαν Μπάγεβιτς τους έπιασε επ’ αυτοφώρω και τώρα τους έχει στην... μπούκα.\nΌση «κάψα» έχει ο κόσμος για να δει τη νέα εμφάνιση της ΑΕΚ, άλλη τόση –ίσως και μεγαλύτερη- έχουν οι παίκτες του Δέλλα.\nΟ Βαγγέλης Πλατέλλας είχε την πληροφορία, πως η νέα φανέλα έχει φτάσει στα Σπάτα. «Φαγώθηκε» με τον εαυτό του και δεν κρατήθηκε, «φύτεψε» στο μυαλό των Αραβίδη, Σιμόες και Τζεμπούρ την ιδέα και αυτοί χωρίς να το πολυσκεφτούν έφυγαν καρφί για το δωμάτιο του… θησαυρού.\nΕνώ όλα πήγαιναν όπως τα είχαν σχεδιάσει, αφού νόμιζαν πως κανένας δεν τους είχε δει, μια φωνή τους «πάγωσε». Ήταν ο Ντούσαν Μπάγεβιτς, που είδε τους «ανυπόμονους»… για τους οποίους στην ΑΕΚ φοβούνται να μην διαρρεύσει κάτι\nEμείς οι τέσσερις είδαμε τη φανέλα!\nPosted by Xristos Aravidis Official on Τρίτη, 4 Αυγούστου 2015\nΟ Νικόλας Ακτύπης εκλιπαρεί μέσω του sport-fm.gr τον Μουρίνιο να γίνει δεύτερος Ιησούς και να αναστήσει τον Φαλκάο, εκείνη την σκιά που μόνο εμφανισιακά πια θυμίζει τον killer που αγαπήσαμε.\nΈπαιξε για ένα ημίχρονο στο Άρσεναλ-Τσέλσι. Φορούσε το «9» στην πλάτη, νούμερο που τίμησε όσο ελάχιστοι στράικερς τα τελευταία χρόνια. Λίγο πιο πάνω με κεφαλαία γράμματα μπορούσες να διαβάσεις «FALCAO», ένα όνομα συνυφασμένο με πανικό στις αντίπαλες άμυνες, αμέτρητα σεντερφορίσια μάγκικα γκολ και μαγεία… Μπόλικη λάτιν μαγεία από εκείνη που μόνο τύποι όπως του λόγου του μπορούν να προσφέρουν. Κατώτερος των περιστάσεων, πολύ μακριά από τις μοναδικές παραστάσεις που πρόσφερε με τη φανέλα της Πόρτο και της Ατλέτικο Μαδρίτης, ο Κολομβιανός επιθετικός έμεινε απλή αναφορά στο φύλλο αγώνα και θα τον θυμόμαστε μόνο για εκείνον τον τσαμπουκά με τον Αρτέτα…\nΜετά το προχθεσινό ματς, πληθαίνουν τα δημοσιεύματα που υποστηρίζουν πως ο Φαλκάο… πέθανε οριστικά. Μάλιστα, ορίζουν την ημερομηνία θανάτου του κάπου στη διάρκεια εκείνης της καταραμένης σεζόν 2013-14 όταν κάνα δυο μικροτραυματισμοί αποτέλεσαν προμήνυμα για τη συμφορά που θα ακολουθούσε και θα τον έκανε να χάσει τη μισή χρονιά και στη συνέχεια το Παγκόσμιο Κύπελλο.\nΣε αντίθεση με άλλους σέντερ φορ, η αφλογιστία του Κολομβιανού έχει την επαρκή αιτιολόγηση που παρέχουν ένας κομμένος χιαστός, ένας διαλυμένος αχίλλειος τένοντας και μια ψυχολογική κατάσταση ισοπεδωμένη, με τον Φαν Χάαλ (τελευταίο προπονητή του στην καταστροφική σεζόν στη Γιουνάιτεντ) να τσεκουρώνει ό,τι είχαν αφήσει άθικτο τα νυστέρια.\nΤο πλήρως αποτυχημένο πέρασμα από το βιομηχανικό και γκρίζο Μάντσεστερ με τη μορφή δανεισμού από τη Μονακό και την γκλαμουριά του πριγκιπάτου, δεν κατάφερε να κλονίσει την πίστη του Ζοσέ Μουρίνιο που αποφάσισε να του δώσει μια τελευταία ευκαιρία ώστε να πείσει πως έχει ακόμη θέση δίπλα στους κορυφαίους.\nΣε μια πρόσφατη συνέντευξή του ο «Special One» ήταν -ως συνήθως- απόλυτος κι έδειξε έτοιμος για ακόμη ένα ποδοσφαιρικό θαύμα. «Εξετάσαμε ενδελεχώς το φάκελο του παίκτη», είπε, «και διαπιστώσαμε πως ιατρικά δεν υπάρχει κανένα πρόβλημα. Αφού, λοιπόν, είναι εντάξει σωματικά θα τον κάνουμε να σκοράρει ξανά», συμπλήρωσε με τη γνωστή του αυτοπεποίθηση…\nΣτα 29 του, ο Φαλκάο κινδυνεύει να περάσει μια για πάντα στην ποδοσφαιρική λήθη και να ακολουθήσει τη μοίρα άλλων χαρισματικών επιθετικών (με «κορυφαία» περίπτωση εκείνη του Φαν Μπάστεν) που προδόθηκαν από τα κορμιά τους. Εφόσον δεν συντρέχουν ιατρικοί περιορισμοί –πράγμα πάντως δύσκολο να ισχύει- ο θαυματοποιός Μουρίνιο καλείται να γιγαντώσει το μύθο που τον συνοδεύει ανασταίνοντας εκτός από ομάδες κι έναν τύπο που πριν ελάχιστα χρόνια έκανε περίπου ό,τι γούσταρε μέσα στο γήπεδο. Και, διάολε, ναι! Το έκανε με στυλ και φαντασία που σπανίζει…\nΣτους οπαδούς της ομάδας του βασίζει πολλά ο Μισέλ Πρεντόμ για να ανατρέψει η Μπριζ την ήττα της Λεωφόρου και να πάρει την πρόκριση.\nΜια "καυτή" ατμόσφαιρα ζητά από τους οπαδούς της Μπριζ να δημιουργήσουν στο αυριανό παιχνίδι με τον Παναθηναϊκό ο Μισέλ Πρεντόμ.\nΟ προπονητής της βελγικής ομάδας στη συνέντευξη Τύπου στάθηκε στο πόσο βοήθησαν οι φίλοι του τριφυλλιού την ομάδα τους στο πρώτο ματς και υπογράμμισε ότι ποντάρει πολλά σε μια αντίστοιχη υποστήριξη από εκείνους της Μπριζ.\n«Κάθε φορά που είχαμε την μπάλα στα πόδια μας υπήρχαν σφυρίγματα. Προσπάθησαν με αυτόν τον τρόπο να μας τρομάξουν. Δεν πρέπει να ξεχνάμε, όμως, ότι και η Μπριζ έχει μεγάλη βάση οπαδών. Βασίζομαι στην υποστήριξη των οπαδών μας και θέλω και αυτοί να μας βοηθήσουν με τον ίδιο τρόπο», τόνισε ο προπονητής της βελγικής ομάδας ο οποίος σχολίασε την εμφάνισή της ομάδας του στο παιχνίδι της προηγούμενης εβδομάδας:\n«Κάναμε ένα πολύ καλό ξεκίνημα. Θα μπορούσαμε να έχουμε προβάδισμα δύο τερμάτων στο 13'. Δεν καταφέραμε, όμως, να εκμεταλλευτούμε τις ευκαιρίες μας. Για αυτό ήμουν πολύ θυμωμένος. Έχουμε, όμως, ελπίδες για την πρόκριση. Είχαμε μία εβδομάδα να προετοιμαστούμε και προερχόμαστε από μία νίκη με 3-0 στο πρωτάθλημα. Ήταν μία ώθηση για εμάς. Θα δώσουμε τον καλύτερο μας εαυτό», κατέληξε.\nΑναλυτικά οι δηλώσεις του προπονητή της Μπριζ:\n-για το πρώτο παιχνίδι:\n«Στην Ελλάδα κάναμε μια πολύ καλή αρχή στον αγώνα. Μετά από 13’ θα μπορούσαμε να πετύχουμε το 2-0, αλλά δεν έγινε. Ακόμα και πιο μετά στο παιχνίδι, είχαμε μια-δυο ευκαιρίες που θα μπορούσαμε να τις κάνουμε γκολ. Δεν ήμασταν τόσο κακοί κόντρα στον Παναθηναϊκό αλλά έπρεπε να αξιοποιήσουμε τις ευκαιρίες μας. Επίσης, οι αντίπαλοί μας έδειχναν να το θέλουνε περισσότερο από εμάς. Για αυτό τον λόγο, ήμουν λίγο θυμωμένος. Αλλά υπάρχει ακόμα ελπίδα αν δούμε τις ικανότητες της ομάδας. Είμαστε μια εβδομάδα μετά τον πρώτο αγώνα, στο ενδιάμεσο πετύχαμε μια νίκη με 3-0 στο πρωτάθλημα κι αυτό είναι μια τόνωση για την ψυχολογία μας».\n-εάν θα στηριχθεί στην ίδια 11άδα:\n«Αύριο ο κορμός της ομάδας θα είναι ίδιος με τον αγώνα κόντρα στη Μαλίν. Ο Ντάβι Ντε Φάου θα μπει στη θέση του Γιανίκ Ρέουτεν, ωστόσο, για κάποιες θέσεις δεν έχουμε κάνει ακόμα την επιλογή μου. Πάντα περιμένω την τελευταία ημέρα προπόνησης για να καταλήξω στην ενδεκάδα. Ποτέ δεν ξέρεις τι μπορεί να προκύψει από τραυματισμούς ή οτιδήποτε. Θέλω όλοι οι παίκτες μου να είναι προετοιμασμένοι να παίξουν».\n-για τα χρήματα που θα λάβει η ομάδα του σε περίπτωση πρόκρισης και πόσο σημαντικά είναι:\n-για την παρουσία του κόσμου:\nΡαζνάτοβιτς: «Διαφωνώ με Σπερς για τον Μαριάνοβιτς»\nΠόλεμος ετοιμάζεται να ξεσπάσει ανάμεσα στους Σαν Αντόνιο Σπερς και τον μάνατζερ, Μίσκο Ραζνάτοβιτς, αναφορικά με τη συμμετοχή του Μπόμπαν Μαριάνοβιτς στο Ευρωμπάσκετ.\nΚρίσιμες είναι οι επόμενες μέρες για την εθνική Σερβίας και τους στόχους της στο προσεχές Ευρωμπάσκετ, καθώς ο Μπόμπαν Μαριάνοβιτς που αποτελεί έναν από τους κορυφαίους σέντερ της γηραιάς ηπείρου δεν μπορεί να συμμετάσχει στη διοργάνωση μετά από σχετική απαγόρευση των Σαν Αντόνιο Σπερς.\nΟ ίδιος ο παίκτης θέλει να αγωνιστεί και τις διαπραγματεύσεις με την ομάδα του NBA που διατηρεί τα δικαιώματά του προκειμένου να υπάρξει ανατροπή στην απόφαση θα αναλάβει ο γνωστός ατζέντης, Μίσκο Ραζνάτοβιτς.\nΟ Σέρβος μάνατζερ με οργισμένα μηνύματα μέσω Twitter τόνισε ότι διαφωνεί με τη στάση των Σπερς, αφήνοντας να εννοηθεί ότι θα έρθει σε επαφή με τα «σπιρούνια».\n«Λοιπόν, για όλους τους άμυαλους, δεν συμφέρει κανέναν να μην αγωνιστεί ο Μπόμπι στο Ευρωμπάσκετ. Διαφωνώ κάθετα με τη γνώμη των Σαν Αντόνιο Σπερς και η απόφασή τους είναι παράλογη.\nΠροσπαθούμε να αποδείξουμε τα πόδια του είναι τα ίδια όπως πριν από δύο χρόνια και η όποια κόπωση δεν είναι αποτέλεσμα τραυματισμού, αλλά η φυσική κατασκευή ενός ανθρώπου που είναι 2.22». *Πηγή: sport-fm.gr*\nΕπιτέλους τα κατάφεραν στη Ρόμα. Οι «τζιαλορόσι», όπως μεταδίδει το Skysports, έδωσαν τα χέρια με την Μάντσεστερ Σίτι και απομένουν τα τυπικά για να κάνουν δικό τους τον Έντιν Τζέκο.\nΛεπτομέρειες για να γίνει κάτοικος Ρώμης απομένουν για τον Έντιν Τζέκο.\nΌπως μεταδίδει το «Skysports», η Ρόμα έδωσε τα χέρια με την Μάντσεστερ Σίτι και ο Βόσνιος ετοιμάζεται για μετακόμιση.\nΟι Ιταλοί έχουν συμφωνήσει εδώ και καιρό με τον παίκτη, που έψαχνε «εξασφαλισμένο» χρόνο συμμετοχής. Το εμπόδιο των «πολιτών» φαίνεται πλέον πως ξεπεράστηκε και ο Τζέκο θα αγωνίζεται τη νέα χρονιά στο «Ολίμπικο» έναντι 20εκατ. ευρώ. *Πηγή: sport-fm.gr*\nΤους αρχηγούς της ομάδας για την ερχόμενη σεζόν ψήφισαν στην Μπαρτσελόνα. Πρώτος πλέον ο Ινιέστα έπειτα από την αποχώρηση Τσάβι. Μέσι, Μπουσκέτς και Μασεράνο ακολούθησαν.\nΣτην 14η του σεζόν στην πρώτη ομάδα της Μπαρτσελόνα ο Αντρές Ινιέστα προήχθη στη θέση του πρώτου αρχηγού των Καταλανών, έπειτα από την αποχώρηση του Τσάβι.\nΔεύτερος στην ψηφοφορία των παικτών των «μπλαουγκράνα» ήταν ο Λιονέλ Μέσι, με τους Σέρχιο Μπουσκέτς και Χαβιέ Μασεράνο να συμπληρώνουν το καρέ των αρχηγών για την ερχόμενο περίοδο.\nΝα κατακτήσει το πρωτάθλημα με τον ΠΑΟΚ. Αυτός είναι ο στόχος του Γκάρι Ροντρίγκες όπως ο ίδιος τόνισε στην πρώτη του συνέντευξη ως παίκτης του «Δικεφάλου του Βορρά». Τι είπε για τους οπαδούς...\nΝα γίνει ένας σημαντικός παίκτης του ΠΑΟΚ και να κατακτήσει μαζί του στον τίτλο του πρωταθλητή.\nΟ Γκάρι Ροντρίγκες μίλησε στο κανάλι που διατηρεί ο «Δικέφαλος του Βορρά» στο youtube, λίγο μετά την υπογραφή του συμβολαίου του, και έθεσε τους στόχους του με την φανέλα της νέας του ομάδας.\n«Θέλω να γίνω πρωταθλητής και ένας σπουδαίος παίκτης της ομάδας», τόνισε ο Ροντρίγκες ο οποίος έπλεξε το εγκώμιο των Άρνεσεν και Τούντορ αλλά και των οπαδών του «Δικεφάλου του Βορρά».\nΑκολουθούν οι δηλώσεις του νέου άσου του ΠΑΟΚ:\nΠοια τα πρώτα συναισθήματά σου;\nΝιώθω υπέροχα που βρίσκομαι σε αυτόν τον μεγάλο ελληνικό σύλλογο. Θέλω να ευχαριστήσω όλους όσοι μου έδωσαν την ευκαιρία να παίξω εδώ. Ανυπομονώ να παίξω για τον ΠΑΟΚ.\nΕίδα στο ίντερνετ ότι ο νέος αθλητικός διευθυντής είναι ο Άρνεσεν και προπονητής ο Ιγκόρ Τούντορ. Γνώριζα ότι η ομάδα παίζει στο Europa League και είναι μία από τις καλύτερες στην Ελλάδα. Είδα επίσης, στο διαδίκτυο το ρεπορτάζ για τους οπαδούς της ομάδας. Είναι γνωστό σε όλο τον κόσμο ότι είναι υπέροχοι. Για εμένα είναι ένας σύλλογος ο οποίος θα παλέψει για το πρωτάθλημα και είμαι πολύ χαρούμενος που είμαι εδώ.\nΠοιες είναι οι φιλοδοξίες σου και τι στοιχεία θα φέρεις στον ΠΑΟΚ\nΗ φιλοδοξία μου είναι να είμαι ένας καλός παίκτης για τον ΠΑΟΚ. Για όλο τον σύλλογο και όσους βρίσκονται εδώ και είναι μέλη μιας καλής ομάδας. Επίσης, θέλω να γίνω πρωταθλητής, να κατακτήσω το πρωτάθλημα. Νομίζω ότι αυτό είναι και η φιλοδοξία του κάθε παίκτη που αγωνίζεται στον ΠΑΟΚ. Θέλω να γίνω πρωταθλητής και ένας σπουδαίος παίκτης της ομάδας.\nΠότε θα είσαι έτοιμος να παίξεις για την ομάδα;\nΓια τώρα θέλω να ξεκινήσω μέσα στις επόμενες εβδομάδες να δουλέψω και ελπίζω να είμαι καλά και δυνατός για να αρχίσω να κάνω πράγματα.\nΦρεσκάρει την ενδεκάδα του Ολυμπιακού για το φιλικό με την Σίβασπορ ο Μάρκο Σίλβα. Πρώτη εμφάνιση για τον Φινμπόγκασον στην επίθεση των «ερυθρολεύκων». Δείτε όλες τις επιλογές του Πορτογάλου τεχνικού.\nΤο ανεπίσημο ντεμπούτο του με την φανέλα του Ολυμπιακού θα κάνει ο Άλφρεντ Φινμπόγκασον. Ο Ισλανδός επιθετικός θα ξεκινήσει στην επίθεση των «ερυθρολεύκων», οι οποίοι κλείνουν τον κύκλο φιλικών αγώνων στην Ολλανδία με αντίπαλο τη Σίβασπορ (20:00).\nΦρεσκάρει το αρχικό σχήμα ο Μάρκο Σίλβα, που παρατάσσει τους Πειραιώτες με τερματοφύλακα τον Γιαννιώτη. Αριστερά στην άμυνα τον Μαζουακού, δεξιά τον Σαλίνο και στόπερ τους Σιόβα, Αυλωνίτη. Κεντρικοί χαφ είναι οι Κασάμι, Ζντιέλαρ και πιο μπροστά τους ο Φουστέρ. Η επιθετική τριπλέτα αποτελείται από τους Ντουρμάζ, Ντοσεβί (στα άκρα), Φινμπόγκασον (στην κορυφή).\nΗ ενδεκάδα της ομάδας μας για την φιλική αναμέτρηση κόντρα στη Σίβασπορ: Γιαννιώτης, Σαλίνο, Αυλωνίτης, Σιόβας, Μαζουακο...\nPosted by Olympiacos FC on Tuesday, August 4, 2015


Δρέπανο, Ασίνη Μονοκατοικία 179 τ.μ. - 658545 - Skouras Real Estate - Μεσιτικό Γραφείο - Ναύπλιο & Καλαμάτα\nΑρχική σελίδα » Κατηγορίες Ακινήτων » Κατοικίες » Μονοκατοικίες » Δρέπανο, Ασίνη Μονοκατοικία 179 τ.μ.\n400.000 € 179.00 τ.μ.\nΣε ένα υπέροχο σημείο σε εκτός σχεδίου περιοχή στο Δρέπανο, με ανεμπόδιστη και ωραία θέα προς τον κάμπο αλλα και τον οικισμό, διατίθεται προς πώληση ισόγεια, νεόδμητη μονοκατοικία συνολικού εμβαδού 179 τ.μ μέσα σε αγροτεμάχιο έκτασης 6.000 τ.μ. Η κατοικία αποτελείται από τρία ξεχωριστά αυτόνομα τμήματα ( διαμερίσματα ). Το 1ο διαμέρισμα εμβαδού 90 τ.μ εξαιρετικής κατασκευής,περιλαμβάνει έναν ενιαίο χώρο καθιστικού με κουζίνα, τρία υπνοδωμάτια, ένα μπάνιο και ένα WC. Το δεύτερο διαμέρισμα εμβαδού 70 τ.μ αποτελείται από ενιαίο χώρο καθιστικού με τζάκι μαζί με την κουζίνα, δύο υπνοδωμάτια και ένα μπάνιο. Τα δύο διαμερίσματα ενώνονται με ένα αυτόνομο ξενώνα 19 τ.μ αποτελούμενος από ένα δωμάτιο με μπάνιο. Το αγροτεμάχιο είναι επίπεδο, διαθέτει μεγάλη πισίνα, BBQ και έχει διαμορφωθεί με πλακοστρώσεις και φυσικό χλοοτάπητα. Επίσης διαθέτει κεντρική ηλεκτρική είσοδο, περίφραξη, κάμερες καταγραφής και δύο αποχετευτικά συστήματα. Τα υλικά που έχουν χρησιμοποιηθεί για την κατασκευή στην εσωτερική διαμόρφωση και στις μονώσεις στις εξωτερικές τοιχοποιίες είναι εξαιρετικής ποιότητας. Η κατοικία έχει κουφώματα αλουμινίου θερμοδιακοπτώμενα με διπλά τζάμια και σίτες, κλιματιστικά σε όλους τους χώρους ( 8 στο σύνολο ) πόρτα ασφαλείας και αυτονομία σε θέρμανση με ηλεκτρισμό. Χαρακτηριστικά της κατοικίας είναι η ιδιωτικότητα που προσφέρει, τα μεγάλα ανοίγματα, ο μοντέρνος σχεδιασμός και ότι βρίσκεται σε απόσταση 1.5 χλμ από παραλία. Η κατοικία πωλείται πλήρως επιπλωμένη. Εξοχική κατοικία. Skouras Real Estate Μεσιτικό γραφείο στο Ναύπλιο Δερβενακίων & Θεσσαλονίκης, Τ.Κ 21100 Μέλος ΣΕΚ, ΣΜΑΑΣΑ, CEI Τηλ. Κέντρο: 27520-29529 Κιν.: 6974144346 zax@skourasrealestate.gr Υπεύθυνος Ακινήτου: Δημήτρης Ζαχαράκης\nΜέγεθος ακινήτου6000.00 τ.μ.\nΜονοκατοικίες με Τζάκι Μονοκατοικίες με Πισίνα Μονοκατοικίες με 6+ Υπνοδωμάτια Ακίνητα με 6+ Υπνοδωμάτια Μονοκατοικίες από 179.00 τ.μ. Μονοκατοικίες έως 179.00 τ.μ. Μονοκατοικίες προς Πώληση Κατοικίες προς Πώληση Μονοκατοικίες Δρέπανο Μονοκατοικίες προς Πώληση Δρέπανο Μονοκατοικίες Ασίνη Μονοκατοικίες προς Πώληση Ασίνη Μονοκατοικίες Αργολίδα Μονοκατοικίες προς Πώληση Αργολίδα Μονοκατοικίες Πελοπόννησος Μονοκατοικίες προς Πώληση Πελοπόννησος Μονοκατοικίες Ελλάδα Μονοκατοικίες προς Πώληση Ελλάδα


Βεργέτης: «Κάθε αγώνα και καλύτερος ο Άρης» | sportime.gr\nΑΣΤΕΡΑΣ ΤΡΙΠΟΛΗΣ #Tags: • Άρης• Super League• Πάκο Ερέρα• Στάικος Βεργέτης• Ματέο Γκαρσία• Αστέρας• Τρίπολης\nΒεργέτης: «Κάθε αγώνα και καλύτερος ο Άρης»\nSportime Team\t 02/10/2018 01:41\nΆρης: Τέλος η σεζόν για τον Τζέγκο!\nΟ Στάικος Βεργέτης κλήθηκε να σχολιάσει τον αγώνα του Άρη με τον Αστέρα Τρίπολης και έβγαλε το… καπέλο στους Θεσσαλονικείς.\nΟ πρώην προπονητής του Αστέρα Τρίπολης αναφέρθηκε στον αγώνα των δύο ομάδων, στον τρόπο που αντιμετωπίζει ο Άρης τα παιχνίδια μέχρι στιγμής, αλλά και στη βελτίωση που περιμένει στη συνέχεια. Επίσης αναφέρθηκε και στη Δόξα Δράμας.\nΣυγκεκριμένα μιλώντας στον «ARENA FM 89.4» είπε μεταξύ άλλων:\nΓια το πως είδε την αναμέτρηση του Άρη με τον Αστέρα Τρίπολης: «Στην σφαίρα του αναμενόμενου κυμάνθηκε το ματς, ήταν σφιχτό παιχνίδι, με πολύ καλή τακτική προσέγγιση από τους προπονητές, και τακτική συγκέντρωση των ποδοσφαιριστών. Δεν ήθελαν να δεχθούν γκολ οι ομάδες πρωτίστως, η ομάδα που θα έκανε πρώτη το γκολ θα είχε το προβάδισμα και έτσι έγινε».\nΓια τις αλλαγές του Πάκο Ερέρα: «Βοήθησαν σίγουρα οι αλλαγές, ο Σιώπης ήταν μέσα και στα δυο γκολ, ο Άρης είδε τον χρόνο να λιγοστεύει και ανέβασε στροφές, έγινε πιο τολμηρός και πήρε πρωτοβουλίες. Δεν ήταν καταλυτική η παρουσία των αλλαγών αλλά βοήθησαν σίγουρα. Ήταν ένα ματς που θα πήγαινε στο γκολ και ευτύχησε ο Άρης με το πέναλτι να σκοράρει και να πάρει τη νίκη. Άφησε κενούς χώρους μετά το 1-0 ο Άστέρας και το πλήρωσε δεχόμενος κι άλλο γκολ. Ο Άρης επιχειρούσε να ξεκλειδώσει την άμυνα του αντιπάλου. Έχει δομηθεί φέτος με Ισπανούς που θέλουν τον έλεγχο του ματς, και εμένα αυτό μου αρέσει. Όταν ο Άρης βρέθηκε να ηττάται, πήρε την μπάλα στα πόδια του και άλλαξε την εικόνα του αγώνα, κάτι ανάλογο έγινε τώρα».\nΓια την ομοιογένεια των ομάδων του Άρη και του Αστέρα: «Ο Αστέρας έχει την ίδια ομάδα σε σχέση με πέρσι, έχει καλύτερη ομοιογένεια, όμως ο Άρης αν και καινούρια ομάδα έχει καλό δείκτη ομοιογένειας και αγώνα με τον αγώνα θα γίνεται καλύτερος. Στο ματς με τον Λεβαδειακό πάλι είχε δυσκολευτεί με την κλειστή άμυνα, πρέπει να βρει λύσεις νωρίτερα, ώστε να μην αγχώνεται στη συνέχεια. Εφόσον οι παίκτες ξέρουν τους ρόλους τους στο γήπεδο, πρέπει να τον επιτελέσουν με μεγαλύτερη ένταση νωρίτερα. Δεν το κάνουν όμως από την αρχή. Το κάνουν μετά το 75′ κάθε φορά».\nΓια τον σχηματισμό 4-3-3 του Πάκο Ερέρα: «Ένα από τα μειονεκτήματα του σχηματισμού, είναι το ότι οι κεντρικοί χαφ δεν έχουν επαφή με τον επιθετικό, με τον Ναζλίδη όμως πήγε να το αλλάξει ο Ερέρα, ήταν εύστοχη έμπνευση πιστεύω. Ο Γιουνές ήταν αποκομμένος στην επίθεση μέχρι τότε, και αυτό είναι μειονέκτημα του σχηματισμού 4-3-3».\nΓια την προσαρμογή των Αργεντινών παικτών στην Ελλάδα: «Υπάρχουν παιδιά που θέλουν πολύ χρόνο, είχα κάνει μελέτη όταν ήμουν Αστέρα και οι Αργεντίνοι στην δεύτερή τους χρονιά είναι στο πικ της απόδοσής τους, θέλουν περισσότερο χρόνο για το μοντέλο παιχνιδιού, τις κλιματολογικές συνθήκες της Ελλάδας. Ο Ματέο έχει πολύ καλά τελειώματα, είναι πολύ εύστοχος στην τελική ενέργεια, ζητάει τη μπάλα, δεν κρύβεται και είναι αρκετά καλός στο 1vs1. Αυτά είναι στοιχεία που τα χρειάζεται ένας ακραίος επιθετικός και αγώνα με τον αγώνα μπορεί να γίνεται καλύτερος».\nΓια τα πολλά λάθη του Άρη στον αγώνα με τον Αστέρα: «Όταν επιλέγεις να έχεις την κατοχή της μπάλας, σημαίνει ότι θα κάνεις περισσότερα λάθη, το θέμα είναι πόσο οργανωμένος είσαι όταν χάνεις τη μπάλα. Χθες για παράδειγμα ο Άρης είχε 45 λάθη, ο Αστέρας έκανε 37 κλεψίματα, που είναι μεγάλος αριθμός. Οι ομάδες που έχουν την μπάλα στα πόδια πρέπει να είναι έτοιμες να αντεπεξέλθουν σε τέτοιες καταστάσεις. Στο ελληνικό πρωτάθλημα μια ομάδα κινδυνεύει από τέτοιες φάσεις, η συντριπτική πλειοψηφία των γκολ μπαίνουν έτσι, πάντως ο Άρης δεν μου φαίνεται πως είναι ανοργάνωτος στο γήπεδο σε τέτοιες εξελίξεις».\nΓια την Δόξα Δράμας: «Προετοιμαζόμαστε, έχουμε περάσει το 50% της ετοιμότητας που θέλουμε να είμαστε. Όποτε και να γίνει η έναρξη του πρωταθλήματος θέλουμε να είμαστε έτοιμοι, ξεκινήσαμε σήμερα την 9η εβδομάδα προετοιμασίας μας, έχουμε περιθώρια βελτίωσης, όμως είμαστε αισιόδοξοι για το μέλλον».\nΟ Ματέο Γκαρσία λύτρωσε τον Άρη (vid)\nΖήτησε εισιτήρια για Νέα Σμύρνη ο Άρης, αρνητική η αστυνομία\nΆρης: Το καλύτερο ξεκίνημα μετά από 38 χρόνια!\n« Τα πρωτοσέλιδα της Τρίτης 2 Οκτωβρίου 2018\nΤα εισιτήρια για το Αστέρας Τρίπολης – Παναθηναϊκός »


ΜΕΓΑΛΟΣ ΜΑΓΚΑΣ ο Ροναλντίνιο! Πέταξε τα λεφτά που έδωσαν οι Τουρκαλάδες στα μούτρα τους! – Makeleio.gr\nHomeΕΠΙΚΑΙΡΟΤΗΤΑΜΕΓΑΛΟΣ ΜΑΓΚΑΣ ο Ροναλντίνιο! Πέταξε τα λεφτά που έδωσαν οι Τουρκαλάδες στα μούτρα τους!\nΜΕΓΑΛΟΣ ΜΑΓΚΑΣ ο Ροναλντίνιο! Πέταξε τα λεφτά που έδωσαν οι Τουρκαλάδες στα μούτρα τους!


CrisisMed Blog Forum: Φεβρουαρίου 2012\nΔίστομο και Πολεμικές επανορθώσεις ...\nΑπο τον φοιτητή μας Γιώργο Σταμάτη λάβαμε την πιο κάτω επιστολή :\n¨Κύριε Καθηγητά, Με αφορμή την εξαίρετη διάλεξη του καθηγητή κ. Περράκη σας αποστέλλω το link το εκπομπής της ΝΕΤ ΄και΄ΤΟ ΚΟΥΤΙ ΤΗΣ ΠΑΝΔΩΡΑΣ΄΄ για ενημέρωση των φοιτητών του μεταπτυχιακού.¨\nΗ Ελλάδα είναι από τα μεγαλύτερα θύματα της ναζιστικής θηριωδίας. Πλήρωσε αναντίστοιχα με το μέγεθός της, τον Β΄ Παγκόσμιο Πόλεμο. Παρ' όλα αυτά είναι η μόνη χώρα που δεν πήρε ποτέ αποζημιώσεις για τον πόλεμο. Οι κυβερνήσεις της, με διάφορα επιχειρήματα, αλλά με λόγους, πραγματικούς, τους οποίους αποκαλύπτει η έρευνα, δεν προχώρησαν σε διεκδικήσεις από τη Γερμανία.\nΤο «Κουτί της Πανδώρας» ανοίγει, για τη διαδρομή από το Δίστομο στη Χάγη και καταγράφει τους σταθμούς κατά τους οποίους η Ελλάδα εκτελεί το συμφέρον και την αξιοπρέπεια της.\nΧτες βράδυ ο εμπνευσμένος ακαδημαϊκός δάσκαλος Στέλιος Περράκης μας μίλησε για τον μεγάλο Καταλανό διανοητή Εντουάρντο Γκαλεάνο... Ποιός είναι ο Γκαλέάνο;\nΈνα Βίντεο για τα βασανιστήρια στον Κόσμο...\nΑπο τον φοιτητή μας κα Σταμάτη λάβαμε το ωραίο αυτό σχόλιο:\n"Με αφορμή την διάλεξη στις 14/02/2012 με θέμα Ανθρώπινα Δικαιώματα και Υγεία - Βασανιστήρια από την κα. Μ. Πίνιου- Καλλή, σας παραθέτω για ενημέρωση των φοιτητών του μεταπτυχιακού, video από το ψηφιακό αρχείο της ΕΡΤ και την εκπομπή «ΑΝΘΡΩΠΟΙ» με τη ΣΕΜΙΝΑ ΔΙΓΕΝΗ με τον τίτλο «ΒΑΣΑΝΙΣΤΗΡΙΑ ΣΤΟΝ ΚΟΣΜΟ»"


Το LASIΚ είναι η πιο δημοφιλής τεχνική λόγω του ότι απαιτεί λιγότερο χρόνο για επούλωση (άμεσο αποτέλεσμα). Είναι ανώδυνη τεχνική (τοπική αναισθησία με σταγόνες) και διαρκεί λίγα μόνο λεπτά. Η αποκατάσταση της όρασης είναι άμεση για τους περισσότερους ασθενείς, έτσι ώστε να επιστρέψουν στη δουλειά τους ή να μπορούν να οδηγήσουν εντός 24 ωρών.\nΜόνο οι ασθενείς που υποβάλλονται σε LASIΚ για υπερμετρωπία θα αποκτήσουν τέλεια όραση σταδιακά σε βάθος 1-3 μηνών. Οι συγκεκριμένοι ασθενείς έχουν όμως ένα άλλο πλεονέκτημα, ότι ταυτόχρονα λύνεται σε σημαντικό βαθμό το πρόβλημα της πρεσβυωπίας τους.\nΜε το LASIΚ θεραπεύουμε μυωπία έως 10-12 διοπτρίες-βαθμούς, υπερμετρωπία έως 6-7 βαθμούς, και αστιγματισμό έως 6- 8 βαθμούς.\nΤεχνική: Δημιουργείται ένας κερατοειδικός κρημνός με τη χρήση του κερατόμου ή του ειδικού LASER-Femtosecond Laser. Ανασηκώνεται ο κρημνός, αποκαλύπτεται το στρώμα του κερατοειδούς στο οποίο εφαρμόζεται excimer laser φωτεκτομή με αποτέλεσμα την τελική σμίλευσή του. Ο κρημνός επανατοποθετείται στην αρχική του θέση και σε 3-5 λεπτάσταθεροποιείται πλήρως.\nΟ ασθενής βλέπει άμεσα ικανοποιητικά και νιώθει ελαφρύ τσούξιμο για λίγες μόνο ώρες. Από το πρώτο βράδυ δεν έχει καμία ενόχληση και η όρασή του είναι σχεδόν άριστη. Τις επόμενες δύο εβδομάδες αποφεύγει το τρίψιμο των ματιών του και τα πολλά βάρη/γυμναστική και χρησιμοποιεί σταγόνες αντιβιοτικό/αντιφλεγμονώδες και τεχνητά δάκρυα.\nΈχει πολύ μικρό ποσοστό επιπλοκών διεγχειρητικών/μετεγχειρητικών οι οποίες στη συντριπτική τους πλοιοψηφία ρυθμίζονται επιτυχώς.


Ο Μιχάλης Κόκκινος συναντά την ομογένεια στην Αδελαΐδα της Αυστραλίας - kalymniansvoice.com\nΤετάρτη, 16 Μαρ 2016 - 20:05:48\nOεπικεφαλής της Γενικής Γραμματείας Αποδήμου Ελληνισμού κ. Μιχάλης Κόκκινος συνεχίζοντας την επίσημη αποστολή του στην Αυστραλία, επισκέφθηκε στις 9 και 10 Μαρτίου την Αδελαΐδα στη Νότια Αυστραλία, όπου μαζί με τον Έλληνα Γενικό Πρόξενο στην Αδελαΐδα κ. Ανδρέα Γκούρα, ο οποίος οργάνωσε την αποστολή εκεί, είχαν συναντήσεις με παράγοντες της ομογένειας.\nΣυγκεκριμένα συνάντησε τους εκπροσώπους των Δωδεκανησιακών Σωματείων σε οργανωμένη συνάντηση στο Πολιτιστικό Κέντρο «Κολοσσός» όπου έδωσε και συνέντευξη στην Ελληνική διαδικτυακή τηλεόραση HellenicPresence και επισκέφθηκε την Ελληνορθόδοξη Κοινότητα Νότιας Αυστραλίας στην έδρα του Κοινοτικού Κέντρου, όπου συναντήθηκε με το Διοικητικό Συμβούλιο και με το Εποπτικό Συμβούλιο.\nΕίχε συνάντηση με τον ομογενή Αρχιδικαστή της Νότιας Αυστραλίας κ. ChrisKourakis, ο οποίος βρίσκεται στην υψηλότερη θεσμική θέση στην Πολιτεία μετά τον Κυβερνήτη και τον Πρωθυπουργό. Συναντήθηκε στο Κοινοβούλιο με τα μέλη της Κοινοβουλευτικής Ομάδας Φιλίας Ελλάδας και Νοτίου Αυστραλίας, υπό τον ομογενή Πολιτειακό Treasurerκ. Τομ Κουτσαντώνη, παρουσία, μεταξύ άλλων, και της κ. LeesaVlahos, Βουλευτή του Εργατικού Κόμματος στην Κάτω Βουλή της Νοτίου Αυστραλίας και Υπουργού Ατόμων με Ειδικές Ανάγκες, Ψυχικής Υγείας και εξαρτήσεων από ουσίες και της κ. ZoeBetisson, Βουλευτή του Εργατικού Κόμματος στην Κάτω Βουλή της Νοτίου Αυστραλίας και Υπουργού Πολυπολιτισμικών Υποθέσεων. Συναντήθηκε επίσης στο Κοινοβούλιο και με τον Βουλευτή κ. Gardner, Σκιώδη Υπουργό του Αντιπολιτευόμενου Φιλελεύθερου Κόμματος για Πολυπολιτισμικές Υποθέσεις.\nΕπισκέφθηκε τις εγκαταστάσεις του Ελληνικού ομογενειακού ραδιοσταθμού Ράδιο Ένα και έδωσε συνέντευξη στην ομογενή δημοσιογράφο κ. TheodoraMaios, ενημερώνοντας τους ομογενείς για το έργο της Γενικής Γραμματείας Αποδήμου Ελληνισμού και για τις πρωτοβουλίες της Ελληνικής πολιτείας για την ομογένεια.